text:
HAGALÓGIN.
L. nr. 172 frį 18.05.1937 fyri Fųroyar um hagastżri og rųkt v.m. sum seinast broytt viš Ll. nr. 82 frį 19.06.1990.
Stżriš.
Hagastevna.
§ 1. Ķ felagshaga hevur hagastevnan evsta myndugleika.
Viš felagshaga er at skilja ķ hesi lóg hagi, sum er samogn (feli) hjį 2 ella fleiri eigarum. Fyri almenna jųrš hevur brśkarin myndugleika at virka eigarans vegna, uttan so at taš ķ einstųkum fųri er tikin onnur avgerš av avvaršandi myndugleika.
§ 2. Hagastevnan veršur kallaš saman viš ķ minsta lagi 8 daga varningi (sbr. tó §§ 4, 20, 22 og 25); hon skal koma saman, tį iš stżriš heldur taš vera neyšugt, eins vęl og tį iš rųktingarmenninir ella ein fjóršingur av eigarunum ella so mangir, sum eiga ein fjóršing av markatalinum ķ haganum, krevja taš. Taš liggur į stżrinum at kalla saman, um tķlķkt er til, og annars į eigara ella rųktingarmanni, sum ynskir stevnuna kallaša saman. Um hon veršur hildin um somu tķš sum grannastevna, er sżslumašurin skyldugur at standa fyri samrįšingunum į hagastevnuni, og dagurin, tį iš hon skal haldast, veršur tį įsettur eftir regluni ķ grannastevnulógini § 5, sķšsta stykki. Ašramįta stendur fyri samrįšingunum ein fundarstjóri, valdur millum og av teimum hjįverandi eigarunum viš atkvųšumeiriluta; standa atkvųšurnar į jųvnum, ger lutakast munin. Fyri samrįšingini og atkvųšugreišsluni galda reglurnar ķ grannastevnulógini §§ 7a, 8-11 og 13.
§ 3. Hagastevnan kann taka avgerš višvķkjandi rųkt av haganum og nżtslu av felagsręttindum ķ mįlum, sum ikki ķ lóggįvuni er vķst til ašra avgerš.
Reglur kunnu setast fyri hagagongd hjį eigarunum, sbr. § 41 ķ hegnlógini (giršingarlógini).
Stżri.
§ 4. Eru fleiri enn fimm eigarar um ein felagshaga, skal hann hava eitt stżri, samansett av trimum ella fimm limum, sum hagastevnan ger av. Hagastevnan velur stżriš; įvikavist verša tveir og trķggir limir valdir viš atkvųšumeiriluta eftir markatali, mešan įvikavist ein limur og tveir limir verša valdir viš atkvųšumeiriluta eftir talinum į teimum viš atkvųšurętti. Stevnan skal kallast saman viš ķ minsta lagi 14 daga varningi.
Reguligt val skal haldast annašhvųrt įr ķ tķšarskeišnum frį 15. oktober til endan į desember. Tęnastutķšin tekur viš frį 1. januar. Hvųr eigari, iš bżr ķ bygdini, sum hagin liggur til, og hvųr brśkari av almennari jųrš er skyldigur at taka viš vali; taš sama er galdandi fyri uppsitara fyri eigara, sum er avbygdamašur. Rųktingarmenn ķ avvaršandi haga kunnu, hóast teir ikki eru eigarar, veljast ķ hagastżriš.
Tann, sum hevur fylt 60 įr, er undantikin; somuleišis kann tann, sum hevur veriš limur ķ fżra įr, bera seg undan at taka viš vali tey nęstu fżra įrini; men hesar undantųkur galda tó bert, tį iš onkur annar er skyldigur at taka viš vali.
Stżrislimirnir standa hvųr sęr til svars fyri, at hagastevnan ķ tķmiligari tķš veršur kallaš saman til stżrisval, og at valśrslitiš innan 14 dagar veršur bošaš sżslumanninum, sum fųrir lista yvir tęr móttiknu frįbošanirnar. Er einki stżri, liggja tęr nevndu treytirnar į tķ stųrsta ķ bygdini bśsitandi luteigara ella brśkara av almennari jųrš.
§ 5. Stżriš velur formann og nęstformann. Taš skal varša um regluliga rųkt av haganum og syrgja fyri, at hendan fer fram soleišis, at ansa veršur ķ ųllum fųri eftir tųrvi eigaranna. Fyri at stżriš kann gera bindandi samtykt, krevst, at meiri enn helvtin av limunum atkvųša fyri samtyktini. Stżriš ger av um uppslepping og tųku av seyši. Taš syrgir fyri, at skoriš veršur upp og at alt annaš neyšugt arbeiši ķ haganum veršur gjųrt ķ tųkum tķma og į gagnligasta og sparsamasta hįtt. Taš ansar eftir, at hvųr avvaršandi ger sķna skyldu, og kann fyri kostnaš hjį tķ vansketna lata bųnarfólk gera arbeišiš.
Ķ ųllum fųrum skal taš rįšleggja viš rųktingarmenninar um mįliš. Taš hevur eftirlit viš, at hesir gera skyldur sķnar.
§ 6. Ķ móti trišjamanni (herundir eisini einstųkum eigara, iš vil fųra fram ein sęr tilskilašan rętt móti felaginum, ella ųvugt) kann stżriš ķ ųllum mįlum, sum višvķkja haganum sum felag, standa fram tess vegna. Taš kann soleišis ķ tķlķkum mįlum stevna og verša stevnt felagsins vegna og yvirhųvur umboša felagiš fyri ręttinum eins vęl og fyri sįttar-, śtskiftingar-, landbśnašar- og yvirlandbśnašarstevnini. Er einki stżri valt og frįbošaš sżslumanninum, stendur taš til tann, sum vil stevna felaginum, frķtt at stevna, hvųnn hann vil, av hagaeigarunum felagsins vegna.
§ 7. Ķ mun til hagaeigararnar er stżriš at meta sum fulltrśi. Eins og stżriš tķ eigur at rętta seg eftir fyriskipanum um rųktina, sum hagastevnan samtykkir, soleišis eigur taš at kalla hagastevnuna saman, tį iš tżdningarmiklari mįl koma fyri, og skal altķš gera taš, tį iš taš velst um ręttarmįl fyri ella ķ móti felaginum.
§ 8. Stżriš skal fųra roknskap fyri fyrisiting sķna av peninginum hjį haganum og halda skil og ręttleika ķ hesum. Fyri hesum stendur hvųr einstakur stżrislimur til svars. Roknskapurin skal leggjast fram fyri hvųrt įlmanakkaįr, ķ seinasta lagi innan 1. februar įriš eftir, og skal leggjast fram į hagastevnu innan 14 dagar eftir tķ.
Fyri almennajųrš hevur stżriš skyldu, tį iš spurt veršur, at greiša frį ųllum višvķkjandi haganum, sum avvaršandi almenni myndugleiki spyr um.
Rųktingarmenn.
§ 9. Fyri hvųnn haga skal ķ minsta lagi vera ein rųktingarmašur. Fyri felagshaga ger hagastevnan av rųktingarmannatal og lųn teirra og velur teir; vališ fer fram viš atkvųšumeiriluta av eigarum og brśkarum eftir markatali. Hevur hagastevnan ikki tikiš hesar avgeršir, liggur taš į stżrinum at taka tęr.
§ 10. Rųktingarmenninir skulu standa fyri seyšarųktini, fjallgonguni og markingini og eisini ųllum ųšrum arbeiši ķ haganum. Teir eiga at ansa eftir, at avgerširnar um skipanina ķ haganum og avgerširnar um friš ķ haganum (sbr. §§ 20-22, 26-29, 31, 41-43 ķ hegnlógini/giršingarlógini) verša hildnar, og ųvugt at įgongan ķ haganum ikki gongur inn į fremmanda ogn, soleišis at hagaeigararnir verša fyri missi og įbyrgd av hesum. Teir gera av um uppslepping og tųku, tį iš eigari ella stżriš ikki hava gjųrt hetta.
§ 11. Rųktingarmenninir standa ķ tęnastu sķni eigarunum til svars og skulu rętta seg eftir teimum forskriftum sum hagastevnan ella hagastżriš gevur teimum. Teir skulu, tį iš tann einstaki eigarin ella brśkarin krevur taš, greiša honum frį tali og standi į seyšinum, iš honum er litiš upp ķ hendur, og eisini rųktini ķ haganum v.m.
§ 12. Rųktingarmašur skal vanliga siga upp tęnastu sķna innan tann 1. september, men hann kann tķ ikki fara śr starvi sķnum, fyrr enn fjallgongan eftir brundseyši er gingin, uttan so at hann fer av bygdini ella umstųšurnar gerast honum ómųguligar at halda fram ķ tęnastu sķni.
Skipanin.
Seyšur.
§ 13. Ķ hvųrjum haga skal nżtast eitt įvķst mark til allan seyšin ķ haganum ella, um neyšugt, fleiri mark til ymisk seyšafylgir ķ haganum, sbr. § 20, punkt 3b. Sama mark kann ikki nżtast ķ tveimum hųgum į somu oyggj.
§ 14. Mįl, sum višvķkja markabroytingum, skulu višgerast į grannastevnu. Sżslumašurin skal sķšan leggja tey fram fyri amtmannin til avgeršar.
§ 15. Eingin annar enn rųktingarmenn hagans kunnu av sķnum eintingum fįast viš at marka seyš.
§ 16. Ęrseyšur, sum ikki hoyrir til hagan, men į fjalli er komin upp ķ gonguna, skal į ręttini frįmerkjast viš slųšuri, tį iš ikki vissa er fyri, at lamb hennara er markaš rętt.
B. Brundseyšur.
§ 17. Rųktingarmenninir skulu gera brundseyšir upp av teimum bestu, sum eru ķ haganum. Til hetta verša gjųrd upp 1 vešurlamb fyri hvųrjar 33 ella 1 vešrur fyri hvųrjar 40 ęrseyšir ķ haganum. Verša fęrri slept upp, skulu rųktingarmenninir sum skjótast boša sżslumanninum frį, sum kannar, um nakar ber įbyrgd av hesum.
C. Eigaravišurskifti višvķkjandi įseyšinum.
§ 18. Ķ felagshaga skal, tį iš ikki annaš er samtykt sambęrt § 20, allur įseyšurin vera feli hjį ųllum eigarum eftir markatali teirra. Įseyšatališ ger hagastevnan av. Seyšurin fylgir jųršini ķ hvųrji avhending og arvi; hann kann ikki viš śttųku skiljast frį jųršini.
§ 19. Sjįlvt um įseyšurin er feli, kann hagastżriš tó loyva rųktingarmanni at hava eitt įvķst tal av seyši ķ haganum sum višurgjald fyri arbeiši hansara, eins og hagastżriš kann loyva, at einstakir seyšir fyribils ganga ķ haganum fyri eitt av stżrinum įsett višurgjald, iš legst til hagan.
§ 20. Kenning ķ seyšaskipanini ella pųrtum av henni er bert loyvd viš fylgjandi treytum:
1. Vištųka um hetta skal vera samtykt į hagastevnu, sum er kallaš saman viš ķ minsta lagi 3 mįnaša varningi. Fyri at samtyktin fęr gildi krevst, at hon er samtykt av so mongum viš atkvųšurętti, iš tilsamans eru ķ minsta lagi:
a) tveir trišingar av ųllum viš atkvųšurętti og
b) helvtini av ųllum markatalinum ķ haganum.
2. Ķ vištųkuni skal vera skilaš til, hvussu stór skipanin skal vera ķ ųllum haganum, og um ųll skipanin skal vera kenning ella bert ein partur av henni, og hvųr.
3. Ķ vištųkuni skal harafturat vera skilaš til:
a) at rųktin veršur umsitin av rųktingarmonnum, valdir į hagastevnuni ella av stżrinum, sbr. § 9;
b) at seyšur hjį hvųrjum eigara sęr umframt taš įvķsa hagamerkiš (§ 13) skal hava frįmerki, sum sżslumašurin skal góškenna, įšrenn taš veršur nżtt;
c) at brundseyšir skulu frammanundan takast śr og samsżnast eigaranum eftir meting.
§ 21. Rųktingarmenninir skulu beinanvegin boša sżslumanninum frį ųllum, sum gongur ķ móti kenning ķ seyšaskipanini § 20.
§ 22. Kenning kann sigast śr gildi viš vištųku, samtykt į hagastevnu, kallaš saman viš ķ minsta lagi 3 mįnaša varningi. Fyri at samtyktin fęr gildi krevst, at hon er samtykt av so mongum viš atkvųšurętti, iš tilsamans ķ minsta lagi eru:
a) helvtin av talinum į ųllum viš atkvųšurętti og
b) einum trišingi av ųllum markatalinum ķ haganum.
§ 23. Tį iš kenning dettur burtur, skulu teir eigarar, sum ikki hava fulla skipan, keypa frį teimum, sum hava seyš til avlops, til allir hava seyš sambęrt markatali teirra. Tann seyšur, iš soleišis veršur seldur og keyptur av hagaeigarum sķna millum, veršur goldin viš fullum virši. Eru partarnir ósamdir um viršiš, veršur taš įsett viš lógligari meting.
§ 24. 1) Skeyti ella annaš avhendingarskjal višvķkjandi hagajųrš, har iš kenning er, skal skila til, hvussu nógvur kenningarseyšur fylgir viš jųršini. Um so ikki er, skal taš viš tinglesingini tilskilast skjalinum ręttarummęli.
Viš festiskifti ella avhending av tęnastujųrš ķ haga, har iš kenning er skal, tį iš frįfarandi brśkari eigur ogn ķ sama haga, ųll seyšaskipan hansara bżtast lķka til alla jųrš hansara eftir markatali.
Ross.
§ 25. Rossaskipanina ķ haganum ger hagaeigarin av ella, um taš er felagshagi, hagastevnan, kallaš saman viš ķ minsta lagi 1. mįnašar varningi. Ger hagaeigarin (hagastevnan) av, at skipanin skal vera stųrri enn 1 ross upp į mųrkina, skal avgeršin sum skjótast bošast sżslumanninum. Hesin sęr til at kunngera hetta ķ nęstu bygdini viš uppslagi ella į annan nżtiligan hįtt. Hóast ta av hagaeigaranum (hagastevnuni) sambęrt fyrsta punktum tiknu avgerš kunnu hagaeigararnir ķ bygdini ķ felag viš grannastevnuvištųku gera av, at taš ķ bygdarhųgunum skal kunna fręlsast upp til 1 ross į mųrkina.
Fyl undir 1 įr telja ikki viš ķ undannevnda fųri.
§ 26. Luteigari ķ felagshaga kann leiga śt rętt sķn til rossahald. Teir einstųku luteigararnir kunnu sjįlvir gera av, um skipanin skal vera serogn ella samogn hjį nųkrum ella ųllum luteigarunum.
§ 27. Sżslumašurin skal hvųrt įr į grannastevnu krevja frįgreišing frį bygdarmonnum um, hvussu mong ross eru ķ bygdini, og ķ hvųrjum hųgum tey hava fręlsi, og skriva um hetta ķ lųgreglugeršabókina. Hvųr tann, sum hevur ross ķ nųkrum haga ķ bygdini, skal tį, um nakar luteigari ķ tķlķkum haga krevur taš, greiša frį viš hvųrjum rętti hann hevur ross.
Gęs.
§ 28. Vištųku um, hvųrt loyvt skal vera at hava gęs ķ haganum (viš ķ tķ tal, gjald v.m.), ger hagaeigarin av (ķ felagshaga hagastevnan).
Ymiskar reglur um hagarųktina.
§ 29. Ķ felagshaga eigur hvųr eigari samsvarandi markatali sķnum nżtsluręttin til seyšahald, rossahald og gįsahald ķ haganum eins og ųll til hagan liggjandi ręttindi, sum ikki annaš ķ lóggįvuni er įsett um.
Samsvarandi hesum veršur inntųka og śtreišsla bżtt av allari felagsnżtslu av haganum ella til hendan liggjandi ręttindi eins vęl og alt arbeiši, iš kemur fyri av hesum.
§ 30. 10inda hvųrt įr skal sżslumašur skipa fyri į grannastevnu at velja menn at ganga um mark ķ bygdarhųgunum. Teir verša valdir av hagaeigarunum og brśkarunum teirra millum fyri hvųnn haga viš atkvųšumeiriluta eftir markatali. Veršur einki val, tilnevnir sżslumašurin teir.
Menninir skulu sķšan sum skjótast ganga um hagamarkini ķ samgongu. Er ósemja um taš, ger tann elsti av monnunum av, nęr iš samgongan skal vera. Eftir marknagonguna skulu teir hvųr sęr siga teimum avvaršandi hagaeigarunum (ķ felagshaga stżrinum, um tķlķkt er til) frį śrslitinum av marknagonguni; skuldi viš hesum nakar ivi komiš fram, hvar iš ręttaš markiš er, kunnu menninir ikki taka avgerš um hetta.
Śtreišslan av at seta mark og višlķkahald skal bżtast lķka millum hagarnar viš sama markaskili.
§ 31. Rųktingarmenninir skulu viš kvųldvarningi gera teimum avvaršandi boš til alt arbeiši ķ haganum, utttan so at hagastevnan hevur gjųrt ųšrvķsi av; viš sama varningi skulu teir gera avvaršandi grannum samgonguboš, uttan so at ųšrvķsi er samtykt teirra og hagaeigaranna millum.
§ 32. 2) (Avtikin).
§ 33. 2) (Avtikin).
Rętturin til bit hjį hagaseyši innangaršs.
§ 34. Ręttin til bit hjį seyši į bųi ella ašrari innangaršsjųrš eigur ķ tķšini frį 25. oktober til 14. mai eigarin av omanfyri liggjandi haga, uttan so at annaš lógligt er fyrisett.
Ķ teimum bygdum, har iš innangaršsjųršin er matrikuleraš sambęrt kunngerš nr. 198 frį 15. juli 1931, hevur hvųr eigari, sum hevur kenning og eigur rętt til vetrarbit į bųnum, heimild at tilskila sęr hendan į sķnum bųi einans fyri egnum seyši ķmóti at siga frį sęr annan rętt til bit į bųi og ķmóti ķ omanfyri nevnda tķšarskeiši at halda bų sķn vęl og viršiliga innstikašan.
Hvųr bųeigari ella brśkari skal hava heimild til ķ tķšini, sum bųurin liggur opin fyri seyšabiti, at stika inn og friša lendi, sum er sįtt viš grasfręi, ķ tvey fylgjandi įr eftir sįingina. Tó kann bert upp til ¼ av bųnum hjį avvaršandi eigara ella brśkara stikast inn. Hagastżriš skal ķ hvųrjum einstųkum fųri fįa boš um tķlķkt stik.
§ 35. Veršur broyting av bittķšini ynskjandi ella neyšug, veršur mįliš um ikki loyst ķ sįtt og semju at gera av į landbśnašarstevnuni.
Framleinging av bittķšini um vįriš kann fara fram viš jįttan frį so mongum, sum eiga ella brśka tveir trišingar av avvaršandi bųi (roknaš eftir skattamerkum) eins og stytting av tķšini bęši um vįriš og um heystiš kann fara fram, tį iš so mangir jįtta, sum eiga ella brśka tveir trišingar av honum ella av hųgunum viš bitrętti (roknaš eftir markatali). Tķlķk frįvik galda tó bert taš eina vįriš ella heystiš og ikki longri tķš enn 2 vikur.
Reglurnar ķ hesi grein verša ikki at nżta višvķkjandi jųrš, iš er stikaš inn sambęrt reglunum ķ § 34, 2. og 3. stykki.
§ 36. 3) Rętturin til bit į dyrkašum trųšum kann bęši av eigaranum og hagaeigaranum krevjast endaliga loystur av, um so er, at slķk avloysing ikki foršar fyri vetrarbiti į teimum ikki vetrarfrišašu lendunum. Harumframt kann avloysing į sama hįtt krevjast, tį iš avvaršandi lendi ętlast nżtt til tręgróšursseting ella nżgerš av urtagarši ella fiskaplįssi ella tķlķka viš bit ósambęrliga nżtslu. Avloysingin fer fram fyri fult endurgjald av viršinum į bitręttinum.
§ 37. Er ósemja um, hvųrt avloysing kann krevjast, ella er ósemja um stųddina į endurgjaldinum, veršur mįliš gjųrt av viš geršarrętti av 2 monnum, ein valdur av hvųrjum parti sęr. Hevur annar parturin ikki innan 4 vikur aftanį, at heitt er į hann til tess, valt ein geršarręttarmann, eigur hin parturin rętt at velja bįšar menninar. Hesir velja ein įstųšumann, įšrenn teir fara undir višgeršina; eru teir ósamdir um at velja hann, velur sżslumašurin hann.
Geršarręttarśrskuršurin kann innan 4 vikur skjótast inn fyri landbśnašarstevnuna.
§ 37 a. 3) Ķ seinasta lagi 4 vikur aftan į at endurgjaldsmįliš er endaliga gjųrt av, skal avvaršandi innangaršslendi rinda endurgjaldiš ķ Fųroya Jaršargrunn, hvašan gjaldiš veršur goldiš avvaršandi hagaeigara ella festara, ķ felagshaga hagastżrinum, tį iš fyri Fųroya Jaršarrįši til fulnar er prógvaš, at ķ avvaršandi haga eru gjųrdar hentar og tķšarhóskandi atgeršir at bųta um seyšabrśkiš ķ haganum.
Um avmarkaša nżtslu av haganum.
Summarhagi hjį neytum.
§ 38. Hagaeigarin ella, um taš er felagshagi, hagastevnan kann haganum višvķkjandi gera av, hvųr iš kann lata neyt ganga į biti ķ haganum, og um višurgjald skal latast fyri bitiš, og tį ķ tķ fųri taka tęr gjųllari neyšugu avgerširnar um stųdd į višurlagnum v.m. Tykir onkrum rętt sķn skerdan av tķlķkari avgerš, kann hann skjóta hana inn fyri landbśnašarstevnuna. Taš sama veršur, um tveir ella fleiri klandrast um heimildina til ella stųdddina į rętti til bit ķ haga, tó at ķ tķ fųri skal hagaeigarin (ķ felagshaga stżriš) kallast inn sum partur.
Torvskuršur.
§ 39. Ķ torvheišum, sum ikki eru bżttir teirra millum, sum ķ teimum eiga torvskuršarrętt, kann hvųr teirra bert skera torv til neyšugt hśsbrśks.
Hvųrt torvheišar eru bżttir ella ikki, kann hagaeigarin (ķ felagshaga hagastevnan) fyriseta reglur um nżtsluna av torvskuršarręttinum, sum tó ikki mugu strķša ķmóti reglunum ķ hesi lóg, og įseta višurlag fyri torvskurš ķ haganum. Tann, sum tykir rętt sķn skerdan av tķlķkari avgerš, kann skjóta hana inn fyri landbśnašarstevnuna.
§ 40. Hvųr tann, iš sker torv ķ haga, skal ganga soleišis um, at taš skašar hagan sum minst. Serliga skal hann leggja seg eftir forsvarligum avgrevsti, soleišis at svųršurin ikki veršur skaddur meira enn neyšsżnt; hann skal harumframt veita vatniš frį torveygunum, um taš annars hevši veršiš standandi, og ikki lata torv ella annan grevstur slųšast um hógvin. Torveygaš skal harumframt beinan vegin leggjast aftur viš avgrevstrinum.
§ 41. Sżslumašur skal ķ tķšarskeišnum frį 1. juli til 15. november, um rųktingarmašur ella hagaeigari klagar um hagreišing av torvheišum, og, um eingin klaga kemur, tį iš longsta lagi 5 hvųrt įr, fara um torvheišarnar viš tilnevndum vitnum at hyggja eftir, um teir vera umgingnir forsvarliga. Umfaringin veršur lżst viš kvųldvarningi viš komuboši til rųktingarmenninar ķ avvaršandi haga og kunngerš ķ tķ bygd, sum hagin hoyrir til.
Tykjast torvheišarnir umgingnir óforsvarliga, bošar sżslumašurin avvaršandi undir dagsekt at vęla um tey funnu brekini innan eina av honum įsetta freist. Rųktingarmenninir ķ haganum hava skyldu at fylgja sżslumanninum til umsjónina og at įvķsa torvheišarnar; teir hava somuleišis skyldu, tį iš sżslumašurin krevur taš, at sķggja til, at tey av honum givnu boš višvķkjandi umvęling av brekum verša fylgd, og annars at boša honum frį tķ.
Višvķkjandi torvheišum uttan um Tórshavn veršur taš verandi viš teimum um hesar galdandi reglum; broytingar ķ hesum kunnu gerast av rįšharradeildini fyri landbśnaš og fiskivinnu eftir tilmęli frį lųgtinginum.
§ 42. Torvskuršarręttur kann av hagaeigara ella ųšrum eigara av jųrš, sum annar mašur hevur torvskurš ķ, krevjast loystur av, um taš metist neyšugt ella av almiklum tżdningi fyri hóskandi brśki ella frišing av lendinum, at ręttindi halda uppat. Um taš ikki ķ stašin fyri til tann, sum eigur torvskuršarręttindi, kunnu leggjast av torvheišar, sum nųkulunda liggja lķka vęl fyri hjį honum sum teir, hann higartil hevur havt rętt at nżta, ella eru so mikiš stųrri ķ dygd, at taš vigar upp ķmóti at liggja óhųgliga fyri, er avloysingin harumframt treytaš av, at torvskuršarrętturin metist at vera av minni tżdningi fyri tann avvaršandi. Avloysingarhįtturin eins vęl og višurlagsstųddin verša gjųrd av viš meting (§ 45); tó er taš tilskilaš honum, iš eigur torvskuršarręttindi, at krevja avloysing ķ peningi.
§ 43. Kann avloysing ikki fara fram eftir hesum reglum, skulu, um nakar av pųrtunum krevur taš, takast avgeršir, iš miša ķmóti at fyribyrgja ósemju partanna millum, eitt nś viš at avmarka stųšiš undir at śtinna ręttindini. Viš tķlķkari skipan av višurskiftinum skal gevast gętur, at ręttindi ikki verša skerd, og at śtinningin av teimum ikki ķ nakran tżšuligan mun gerst tvųrligari fyri tann, iš eigur torvskuršarręttindi, ella truplari fyri eigaran.
§ 44. Tann, iš eigur torvskuršarręttindi, kann krevja avloysing, tį iš fylgjandi treytir eru har:
1. at taš lendiš, sum hann sker torv ķ, skal nżtast til uppdyrkingar,
2. at ein fyri hann tryggjandi skipan sambęrt § 43 ikki kann fremjast,
3. at taš annašhvųrt fyri at śtinna nżtsluna ella fyri at varšveita hana ķ framtķšini metist neyšugt, at ręttindini verša avloyst, og eisini
4. at taš uttan stórvegis ampa fyri eigaran kunnu leggjast av til tann, iš eigur torvskuršarręttindi, tķlķkir torvheišar, sum tilskilaš ķ § 42, 2. punktum.
Kunnu tķlķkir torvheišar ikki leggjast av, kann tann, iš eigur torvskuršarręttindini, tį iš tęr 3 fyrst tilskilašu treytirnar eru har, krevja avloysing ķ peningi.
§ 45. Ósemja um, hvųrt avloysing kann krevjast, ella um slag og stųdd į endurgjaldinum, veršur gjųrt av og įseting av skipan eftir § 43 fer fram viš geršarrętti ella mųguliga av landbśnašarstevnuni sambęrt § 37.
§ 46. Hvųr sambęrt §§ 43 og 45 gjųrd skipan um višurskiftini millum eigara og tann, iš eigur torvskuršarręttindini, kann 10 įr aftanį krevjast lųgd undir nżggja roynd eftir somu reglum. Taš sama er galdandi fyri skipan, įsett undir śtskifting.
Um at halda varšagųtur.
§ 47. Lųgtingiš hevur heimild at įseta reglur um hald av varšagųtum.
Sjeyndi partur.
Revsing og įtala.
Ręttargangsreglur.
Nęr lógin kemur ķ gildi.
§ 48. Brot į §§ 4, 15, 16, 17, 20, 21, 25, 2. punktum, 27, sķšsta punktum, 30, 2. stykki, 31, 32, 2. punktum, 39 og 40 ķ hesi lóg verša revsaš viš sekt, alt treytaš av, at ikki haršari revsing eftir vanligum reglum ķ lóggįvuni er uppiborin.
Brot į § 15 veršur harumframt sektaš eyka viš 4 kr. fyri hvųrt lamb sum óręttiliga er markaš, og fyri brot į § 17 eyka viš 8 kr. fyri hvųnn brundseyš, sum er sleptur upp fęrri enn fyrisett.
Viš brot į § 32, 2. punktum skal tann seki viš tvingsilssekt geva seg undir at avlķva avvaršandi hund ella beina hann śr bygdini.
4) Allar sektir eftir hesi lóg fara ķ rķkiskassan. Viš brot į § 20 skal harumframt tann seyšur, sum ólógliga veršur hildin sum kenning, verša mistur til frama fyri avvaršandi sóknarhjįlparkassa.
§ 49. 5) Revsimįl, sum havast upp eftir hesi lóg, višgerast sum lųgreglumįl. Viš brot į §§ 16, 31, 32, 2. punktum, og 39 kann įtala bert fara fram, tį iš hon veršur kravd av onkrum avvaršandi hagaeigara, og viš brot į §§ 15 og 17 bert, tį iš hon veršur kravd av onkrum, iš er eigari ķ haga į avvaršandi oyggj.
§ 50. Ósemjur višvķkjandi teimum ķ lógini umrųddu ręttindum og skyldum verša višgjųrdar eftir lógini um landbśnašarstevnur.
§ 51. Viš grannastevnulógini er at skilja ķ hesi lóg Lov for Fęrųerne om Grandestęvne m.m. af 18. Maj 1937; viš hegnlógini er at skilja Lov for Fęrųerne om Hegn og Markfred af 18. Maj 1937; viš lógini um landbśnašarstevnur" er at skilja Lov for Fęrųerne om Landvęsenkommissioner af 31. Marts 1926.
§ 52. Henda lóg fęr gildi tann 1. juli 1938. Sżslumašurin sęr til, at taš ķ tķšarskeišinum frį 30. september til endan į desember 1938 fyri hvųnn felagshaga veršur hildin hagastevna at velja stżri og rųktingarmenn. Frį tķ, at lógin fęr gildi, fer śr gildi lóg um skipanina av teimum til hagamįliš ķ Fųroyum hoyrandi višurskifti frį 23. februar 1866 eins og allar reglur, iš ikki samsvara viš hesa lóg.
1) Broytt viš Ll. nr. 55 frį 16.08.1962.
2) Broytt viš Ll. nr. 82 frį 19.08.1990.
3) Broytt viš MB. nr. 6 frį 04.01.1944.
4) Broytt viš L. nr. 186 frį 07.06.1958.
5) Broytt viš Lb. nr. 555 frį 01.11.1984 om rettens pleje, sum sett ķ gildi viš L. nr. 92 frį 23.02.1988, § 688.
6) Sektin fer nś ķ rķkiskassan sbr. L. nr. 186 frį 07.06.1958.


c: text/html

text:
Mona Simonsen gjørdi eitt “ordans” hál í 800 frí tá hon hølvaði góð 15 sek. av føroyska metinum, ið liðfelagin Jutta Thomsen átti.
Nýggja føroyska metið er nú 09.18.65
Samanlagt gav hetta pláss ávikvíst sum nr. 35 og 42 av 49 luttakarum.
Dreingirnir luttóku í 50 frí, men hesaferð eydnaðist ikki Kristiani at betra um sít egna føroyska met, ið er 00.24.56, ið hann setti í januar 2007 í Reykjavík International.
Pál svam tíðina 00.26.03 og Kristian hevði tíðina 00.24.65.
Endaligu plássini av 178 luttakarum varð at Kristian bleiv nr. 77 og Pál nr. 115
Seinasta kappingin hjá føroyingum á hesum sinni er 1500 m frí og har verður bert tann eini føroyski luttakarin í hylinum. Pál Joensen eigur framman undan føroyska metið og spennandi verður um hann “fínpussar” um hetta í síni seinastu kapping í Melbourne á hesum sinni.
Føroyski HM-hópurin verður eftir ferðaætlanini heima skírisdag 5. apríl 2007

robotstxt: allowed

filter: keep


text:
Maersk Line selur brasilskt reiðarí eftir Hamburg-handil
CMA CGM hevur nú yvirtikið brasilska cabotage- og feederreiðaríið Mercosul Line frá Maersk Line. Tað upplýsir Maersk Line í tíðindaskrivi.
Sølan varð almannakunngjørd 13. juni 2017, men var treytað av lutvíst keypinum hjá Maersk Line av Hamburg Süd, lutvíst góðkenning frá brasilsku kappingarmyndugleikunum. Báðar treytirnar eru nú loknar.
Maersk Line selur Mercosul, tí tað við keypinum av Hamburg Süd eisini yvirtekur brasilska reiðaríið Alianca. Kappingarmyndugleikarnir í Brasilia høvdu ikki góðtikið, at Maersk Line átti bæði brasilsku reiðaríini.
Partarnir eru samdir um ikki at upplýsa prísin.
Kelda: soefart.dk


text:
Fyrsti kappingardagur á oyggjaleikunum er nú lokin, og fimm av okkara íðkarum hava nú á fyrsta sinni kappast í oyggjaleikahøpi.
Allarfyrsta kappingin í frælsum ítrótti á oyggjaleikunum í ár var 100 m fyri kvinnur, og í fyrsta riðli var Alda Sigurðsdóttir Lamhauge klár á geil fýra. Hon var komin í ein sterkan riðil, har allar hinar høvdu runnið skjótari enn Alda og tær høvdu enntá allar áður runnið undir 13 sekund.
Fitt av vindi var á Gutavallan í Visby í kvøld. Vindurin var beint í móti, og tað sá út til at darva rættiliga fitt. Við 13.58 sekundum í -2,08 m/s, gjørdist Alda nr. fýra í sínum riðli. Tað vóru tilsamans fýra riðlar, har tey bæði fremstu í hvørjum riðli umframt fýra tær bestu tíðirnar sluppu víðari til semifinaluna í morgin kl. 11.00.
Alda gevur alt hon eigur, og fær kempað seg víðari til semifinalurnar
Í fjórða riðli høvdu vit Elisabet Holm Simonsen, sum eisini luttók í sínum fyrsta oyl-starti. Men nú varð mótvindurin vaksin til 4,95 m/s, og tað sást aftur í úrlsitinum hjá føroyameistaranum og føroyska methaldaranum, sum endaði á 13,94 sekundum. Hetta var ikki nóg mikið at koma í semifinaluna, men tíðin hjá Aldu víst seg at vera nóg góð, og við 10. bestu tíð á degnum, tryggjaði hon sær eitt flott semifinalupláss.
Í nógva mótvindinum mátti Elisabet taka til takkar við sætta pláss í einum annars sera jøvnum riðli
Vit fara tí spent aftur á vøllin kl. 11.00 í morgin at stuðla Aldu, tá semifinalurnar á 100 m eru á skránni.
Margit Weihe Fríðmundsdóttir var fyrsta føroyska kvinna í 28 ár og tann næsta nakrantíð at umboða Føroyar í longdarlopi á oyggjaleikum. Hin var Andrea Nielsen úr Sandavági, sum umboðaði okkum á heimavølli í 1989.
Og Margit umboðaði okkara oyggjar á besta hátt. 15 kvinnur vóru við í kappingini. Trý lop fingu tær í part innleiðandi, og so skuldi teljast upp, hvørjar tær átta bestu vóru, sum skuldu kappast víðari í finaluni. Við 4,82 m, sum Margit leyp í triðja umfari, var hon á sætta plássi, og vann sær tí eitt rímiliga trygt finalupláss.
Margit ger vart við seg í fyrstu oyl-kappingini. Her er hennara longsta lop – 4,94 metrar
Í fyrsta lopinum í finaluumfarinum økti Margit fjórða lopið á rað. Hesuferð leyp hon longur enn nakrantíð fyrr. Ja longur enn nøkur føroysk kvinna nakrantíð hevur lopið. 4,94 metrar er níggju sentimetrar longur enn føroyska metið, og ein sentimetur longur enn innandurametið. Hon eigur tey bæði tvey sjálv. Tó var vindurin ov nógvur, til at lopið kann góðkennast sum met.
Longur út enn 4,94 metrar kom Margit ikki, men hon helt fast um sítt sættapláss, og fekk soleiðis eina sera góða byrjan uppá eina vónandi langa oyggjaleika-karrieru í frælsum ítrótti.
Fjórði føroyingurin í dag í fyrstu oyl-kapping var Oddvør Josephsen, sum var við í kappingini á 400 m. Vit høvdu vónir um, at hon fór at megna at renna seg í semifinaluna. Men í dag gekst ikki eftir ætlan hjá Oddvør. Tað sá gott út fyrstu løtuna, men tá hálvrunnið var, tók hon at dragna. Kreftirnar hvurvu sum døgg fyri sól, og úrslitið stóð ikki mát við tær kappingar hon hevur havt fyrr í ár. Krút- og viljasterka Oddvør fær tó møguleikan aftur á 800 metrum og í boðrenningunum.
Oddvør Josephsen fekk eina harða byrjan uppá sínar fyrstu oyggjaleikir. Her spennir hon avstað
Heldur ikki Julian Gregersen megnaði at koma víðari til finaluna á 800 m. Julian Gregersen, sum var fimti føroyingur á degnum í fyrstu oyl-kapping gjørdist nummar fýra í øðrum riðli, og fekk tíðina 2.00.20. Hetta var umleið hálvtannað sekund frá at verða millum teir átta hepnu, sum skulu kappast í finaluni. Julian skal seinasta kappingardagin royna seg á 1.500 metrum.
Julian Gregersen kempaði alt hann átti, men tað rakk ikki til finalupláss
Í morgin er ikki so nógv á skránni hjá okkara fólki. Tað eru bert Alda S. Lamhauge, Marna Egholm og Jan Elmar Sørensen, sum skulu á breytina. Vit fara tó í morgin í gongd við kappingarnar, har vit meta okkum hava møguleika til heiðursmerki.
- kl. 11.00 – Alda Sigurðsdóttir Lamhauge – 100 m semifinala
- kl. 17.00 – Marna Egholm – 10.000 m finala
- kl. 18.50 – Jan Elmar Sørensen – 3.000 m forðarenning


text:
Fígging
Virksemi okkara verður fíggjað av landskassastuðli, limagjaldi frá kommunum og øðrum limum umframt av samstarvsfeløgum okkara.
Stuðlar
Vit samstarva við nakrar fyritøkur í sambandi við átøk. Fastir stuðlar eru Betri Trygging og Trygd.
- Ferðsludagar fyri 8. flokkar
Verða stuðlaðir av Trygd og Betri Trygging.
- Súkkluhjálmar til landsins 1. flokkar
Verða stuðlaðir av Betri Trygging og Trygd
- Endurskinsvestar til landsins 1. flokkar og barnagarðar
verða stuðlaðir av Betri Trygging
- Undirvísingartilfar til fólkaskúlan
verður stuðlað av Betri Trygging. Harumframt samstarv við Guðrun og Guðrun um serstakar endurskinsvestar.
- Árlig átøk
Betri Trygging og Trygd stuðla harumframt árlig átøk hvør í sínum lagi.
Sí roknskapir okkara.


text:
Vel Glasir - kunningartiltak um hægri nám
mentan13-04-2017 - 11:40 - Jóanis Nielsen
Mikukvøldið 26. apríl bjóðar Glasir øllum áhugaðum til framløgur og kjak um hægri útbúgvingar. Tiltakið byrjar kl. 18:00 og varir umleið ein tíma.
Til ber at lesa bæði fulla tíð og parttíð á Glasi. Vaksandi útbúgvingartilboð stovnsins fevna bæði umhandilsliga og tekniska øki. Á kunningartiltakinum verður størsti dentur lagdur á tær útbúgvingar, sum verða bodnar út á sumri í 2017, men eisini aðrar komandi og afturvendandi útbúgvingar, sum byrja í 2018, verða umrøddar.
Parttíðarlestur:
AKADEMIÚTBÚGVINGIN OG DIPLOMÚTBÚGVINGIN Í LEIÐSLU.
Glasir bjóðar hvørt hálvár 4-5 lærugreinar á akademiútbúgvingini á breytunum ‘búskapur og tilfeingi’, ‘altjóða marknaðarførsla’ og ‘leiðsla’.
Lærugreinarnar verða tiknar stakar, men við eini miðvísari ætlan ber til at ogna sær fult AÚ prógv, sum telur 5 lærugreinar og høvuðsuppgávu (tilsamans 60 ECTS). Útbúgvingin er serliga væl egnað sum framhald av eini lærlingaútbúgving.
Diplomútbúgvingin í leiðslu er best umtókta útbúgving av sínum slagi í Føroyum nakrantíð. Yvir 100 leiðarar hava tikið útbúgvingina higartil, og í løtuni eru eini 30-40 í lestri. Útbúgvingin mennir teg persónliga og sum leiðara. Útbúgvingin er á bachelorstigi og tekur umleið 2½ ár (tilsamans 60 ECTS). Útbúgvingin kann takst omaná Akademiútbúgvingina ella aðra viðkomandi útbúgving. Hon er serliga væl egnað til teirra, sum eru- ella ynskja at gerast leiðarar ella millumleiðarar, bæði innan almenna og privata geiran.
Fulltíðarlestur:
MARKNAÐARFØRSLUBÚSKAPUR OG FRAMLEIÐSLUTØKNINGUR
Í summar fáa tey fyrstu lesandi á Marknaðarførslubúskapi á Glasi prógv. Samstundis verður nýggjur flokkur tikin upp. Glasir hevur í fleiri ár útbúgvið Framleiðslutøkningar, og í summar verður nýggjur flokkur upptikin.
Tú kanst søkja inn á hesar útbúgvingar, um tú hevur gymnasialt miðnámsskúlaprógv ella eina yrkisútbúgving á miðnámi.
Útbúgvingarnar geva bæði lestrar- og yrkisførleikar. So til ber at fara beina leið út í vinnulívið, men til ber eisini at halda fram, til dømis við eini professiónsbachelor. Útbúgvingarnar geva eisini avriksflutning (merit) til aðrar útbúgvingar. Tær taka 2 ár (tilsamans 120 ECTS).


text:
Eitt sindur minni fór um avreiðingarskipanina
Ein uppgerð hjá Hagstovu Føroya vísir, at tað frá januar til oktober í ár fóru 395 tons minni um avreiðingarskipanina enn...
Lítil steinur – stórt navn
Serliga skerið á myndini, sum er tikin í Klaksvík í 1925, hevur eina helt serliga søguFyri haldarar
Langhúsini til víkingagarðin um at vera liðug
Arbeiðið við at fáa grundlagt Egilsgarð omanfyri Kvívík tekur sína tíð, men nú er gongd komin á aftur. Langhúsini, sum eru...
Poetisk einglavernd
"Flottasta yrkingabókin, eg havi sæð leingi" - Kinna Poulsen um yrkingasavnið Gudahøvd hjá Jóanesi Nielsen


text:
Guðrun og Guðrun hava síðani 2008 koyrt eina kvinnu-verkætlan í Jordan. Verkætlanin snýr seg um, at jordanskar kvinnur sjálvar fáa vunnið sær pening við at binda fyri fyritøkuna. Nú eru fleiri sýriskar flóttakvinnur komnar uppí toymið, skrivar International Business Times.
Verkætlanin, sum eisini er í Peru, er ætlað kvinnum í londum, har samfelagið krevur tær at verða heima við hús.
Við at binda fáa tær ein møguleika at vinna sær pening, uttan at órógva og hótta vanligu samfelagsmyndina í landinum.
Síðani kríggj og ófrið í Sýria eru túsindtals flýdd yvir um markið til Jordan, fleiri enn 650.000 flóttafólk sambært tølum frá ST. Av hesum eru umleið 36 prosent kvinnuligir uppihaldarar. Hesar kvinnur hava ringt við at klára seg fíggjarliga vegna sosiala stimatisering.
Fleiri av hesum kvinnum hava nú leitað sær til bindi-verkætlanina hjá Guðrun og Guðrun í Jordan, sum á tann hátt eru við í at hjálpa og mennna livikorini hjá sýrisku flóttakvinnunum.


text:
Tá ið royndaruppboðssølan av fiskirættindum fer í gongd um góðar tvær vikur verður farið at selja 20.000 tons av svartkjafti, 9.000 tons av makreli, 4.000 tons av norðhavssild og 3.000 tons av botnfiski í Barentshavinum.
Høgni Hoydal, landsstýrismaður í fiskvinnumálum, lyfti í gjár lokið av tveimum ymsum sløgum av uppboðssølum, sum verða royndar í næstum: Ein opin og ein afturlatin uppboðssøla. Ikki alt fer kortini at vera býtt millum tær ymisku sølurnar.
Allur makrelurin og øll norðhavssildin fara um opna uppboðssøluna. Opna uppboðssølan merkir, at øll sum bjóða síggja allar upphæddir, sum hini bjóða. Bjóðað verður, til eingin bjóðar yvir, og sostatt fara makrelur og sild fyri hægsta prísin. Selt verður í hóskandi mongdum, eitt nú 500 tons hvør.
Hini fiskasløgini fara bæði um opna og afturlatna uppboðssølu.
Svartkjafturin verður seldur í fýra serium á 5.000 tons. 10.000 tons fara um opna uppboðssølu og 10.000 tons fara um afturlatna uppboðssølu.
Kvotan av botnfiski í Barentshavinum verður eisini býtt sundur. Ásetta kvotan á 600 tons í norskum sjógvi verður seld í afturlatnari uppboðssølu í einari seriu. 1.200 tons av kvotuni í russiskum sjógvi verða seld í opnari uppboðssølu í einari seriu, og 1.200 tons verða seld í afturlatnari uppboðssølu í tveimum serium.
Botnfiskurin er serliga toskur, men eisini nakað av hýsu, upsa og øðrum.
Afturlatna uppboðssølan merkir, at tey ið bjóða síggja ikki tær upphæddir og nøgdir, sum hini bjóða. Boðið verður latið inn í afturlatnum brævbjálva. Í afturlatnu uppboðssøluni rinda øll sama prís fyri kilo, sum er tað lægsta, ið er bjóðað. Landsstýrismaðurin hevur tó heimild at áseta ein minsta prís.


text:
Høvuðsgrundirnar til vaksandi fólkasjúkuna strong eru skeivar arbeiðsgongdir. Tí kann trupulleikin ikki basast við at senda fólk til sálarfrøðing ella á skeið fyri at gerast mótstøðufør móti strongd, sigur Thomas Milsted, serfrøðingur í strongd, sambært heimasíðuni hjá Starvamannafelagnum, sum hevur boðið Thomas Milsted til Føroya, hann hann var gestarøðari til aðalfundin hjá felagnum og hevur hildið fyrilestur fyri leiðarum og fakfelagsfólkum.
Starvsmannafelagið skrivar, at samfelagið og serliga politiska skipanin tekur ikki hóttandi fólkasjúkuna strongd í nóg stórum álvara. Fokus er skeivt. Í staðin fyri at hyggja at umstøðum og bygnaði, sum eru skaptar á arbeiðsmarknaðinum, har alt skal ganga við eini hundans ferð, verður vandamálið viðfarið sum ein trupulleiki hjá einstaka starvsfólkinum.
-Tú kanst sammeta støðuna við, um hol skuldi komið á eitt gassrør. Í staðin fyri at umvæla gassrørið, so verða fólk send á skeið at halda ondini, sigur Thomas Milsted, sum var gestarøðari á aðalfundinum hjá Starvsmannafelagnum leygardagin.
Thomas Misted er ein av fremstu fyrilestrarhaldarum í Danmark, tá ið umræður bardagan móti strongd.
Ein kanning, sum Starvsmannafelagið gjørdi fyri nøkrum árum síðani avdúkaði, at strong er minst líka vanlig millum starvsfólk í almenna sektorinum í Føroyum sum aðrastaðni. Og at orsøkirnar í stóran mun skulu finnast á arbeiðsplássunum.
Hesum er Thomas Misted púra samdur í. Hann vísir á, at høvuðsorsøkin til at fólk blíva fyritíðarpensioneraði í Danmark er, at tey hava angist, sum júst er eitt av eyðkennunum fyri strongd.
Hann vísir á, at leiðslurnar hava leingi vitað, at strongd er ein trupulleiki, sum í stóran mun stavar frá skeivleikum á arbeiðsplássinum. Kortini hava leiðslurnar í stóran mun valt, at loysa trupulleikan sum ein persónligan trupulleika hjá hvørjum einstøkum starvsfólki. Fólk verða send til sálarfrøðing ella á sokallaði robustheits-skeið.
Men trupulleikin við strongd verður ikki aleina loystur við at senda fólk á skeið, har tey skulu brynjast til hálvar elituhermenn fyri at tola trýstið á arbeiðsmarknaðinum, heldur Thomas Milsted. Neyðugt er at leiðslurnar og politiska skipanina taka um rótina á trupulleikanum og broyta arbeiðsumstøðunar, sum gera fólk sálarliga sjúk.
Kelda: starvsmanafelag.fo


text:
15. PARTUR
Hví skalt tú halda fram?
1. Hvussu fer tað at gagna tær at halda fram at kanna Bíbliuna?
Tað hevur ivaleyst styrkt tín kærleika til Jehova at kanna nakrar av grundsannleikunum í Bíbliuni. Tú mást halda fram at styrkja henda kærleikan. (1 Pætur 2:2) Tín vón um ævigt lív er treytað av, at tú heldur fram at kanna og lesa Guds orð, og harvið fært tú tættari samband við Jehova. — Les Jóhannes 17:3; Judas 21.
So hvørt sum tú lærir meira um Gud, verður trúgvin hjá tær sterkari. Trúgv hjálpir tær at ’toknast Gudi’. (Hebrearabrævið 11:1, 6) Hon fær teg at angra tínar syndir og gera góðar broytingar í tínum lívi. — Les Ápostlasøguna 3:19.
2. Hvussu kann tað, tú hevur lært um Gud, hjálpa øðrum?
Tú hevur helst hug at fortelja øðrum tað, tú hevur lært. Vit hava jú øll hug at fortelja góð tíðindi. Sum tú heldur fram at kanna Bíbliuna, lærir tú at brúka hana, tá ið tú skalt siga øðrum frá teimum góðu tíðindunum og tíni trúgv á Jehova. — Les Rómbrævið 10:13-15.
Tey flestu byrja við at siga vinfólki og skyldfólki frá teimum góðu tíðindunum. Tað er umráðandi at vera fólkaligur. Heldur enn at siga við tey, at tað tey trúgva er skeivt, er tað betri at fortelja teimum um Guds lyfti. Minst eisini til, at fólk vanliga eru meiri hugtikin av tínum góða atburði enn av tí, tú sigur. — Les 2 Timoteus 2:24, 25.
3. Hvat samband kanst tú fáa við Gud?
Kannar tú Guds orð, hjálpir tað tær at vaksa andaliga. Sum frá líður kanst tú fáa eitt heilt serligt samband við Jehova. Tú kanst í roynd og veru sleppa at hoyra til hansara familju. — Les 2 Korintbræv 6:18.
4. Hvussu kanst tú áhaldandi gera framstig?
Tú kanst vaksa andaliga, um tú heldur fram at kanna Guds orð. (Hebrearabrævið 5:13, 14) Bið eitt Jehova vitni kanna Bíbliuna saman við tær við bókini Hvat lærir Bíblian veruliga? Jú meira tú lærir úr Guds orði, tess betri lív fært tú. — Les Sálm 1:1-3; 73:27, 28.
Tey góðu tíðindini koma frá Jehova, hinum lukkuliga Gudi. Tú kanst fáa tættari samband við hann við at fáa eitt tættari samband við fólk hansara. (Hebrearabrævið 10:24, 25) Heldur tú fram í tíni roynd at gleða Jehova, vísir tú, at tú fegin vilt liva hitt sanna lívið — æviga lívið. At nærkast Gudi og fáa tættari samband við hann, er tað allarbesta tú kanst gera. — Les 1 Timoteus 1:11; 6:19.


text:
Og eg so gjørdi, tí hetta ljóðaði spennandi. Kanska serliga av heitinum, ið leggur upp til, at hendan fantastiska einastandandi kvinnan sum eg kenni, og sum eg eri so góð við, skuldi verða ein svíkjari. Tað kundi simpilthen ikki passa, so tí mátti ein lættari ”research” til av heitinum, fyri at gera meg klókari.
Lat meg siga beinanvegin, at upplýsingarnar eg havi funnið, ikki koma undir vísindaligar greinar, tær eru funnar á google. Tó, so siga tær, eg havi lisið, tað sama, og vísa til eina grein, ið var skrivað í 1978 av tveimum sálarfrøðingum (Pauline Rose Clance og Suzanne Imes).
Um hetta svíkjarasyndrom stendur at lesa, at hetta er eitt hugtak, ið verður nýtt til at lýsa menniskju, ið hóast tey eru dugnalig og evnarík, hóast rós, viðurkenning og heiðurslønir, mangla evni til at síggja tað sjálvi og ikki meta, at tey hava uppiborið hesa viðurkenning. Og serliga eru tað evnaríkar kvinnur, ið líða undir hesum.
Tað, ið kann tykjast sum følsk beskeðinheit, er í grundini ein verulig kensla av sjálviva. Fólk, ið líða av svíkjarasyndromi, halda, at øll rundan um seg eru lumpað til at halda tey vera so og so dugnalig. Tey kunnu biðja um umbering fyri síni avrik og ganga bara og bíða eftir, at onkur finnur útav, at tey slett ikki eru sovorðin talent, sum hini ganga runt og halda tey vera. At ímynda sær, at man bara gongur og bíðar eftir at verða fangaður við skegginum í postkassanum, tá onki skegg er, ”so to speak”.
Og so kundi tað endað her.
Men so fór eg at hugsa, gud viti um eg ikki eisini eri eitt slag av lumpara. Bara umvenda vegin, meiri ”fake it until you become it”. Eg havi funnið útav, at man kann koma rættiliga langt við at siga minst møguligt. Tak eitt nú onkra diskussión um okkurt evni, eg hvørki veit A ella B um, men eg eri tilvitað um tað, og bara við at svara ”hmm hmm…” ella ”nemliga”, krimpa eyguni nakað ímeðan og síggja út, sum eg hugleiði, meðan eg lati hini tosa, so tykist eg ordiliga áhugað og ikki minst skilagóð. Er tað ikki nokkso smart?
Og nú verður gangi hálv marathon leygardagin. Tað havi eg teknað meg til. Tí eg haldi tað er ordiliga cool at vera við, og vera ein av teimum, ið kunnu siga, at man hevur luttikið og gingið hendan langa tein. Og tá fólk spyrja ”áh, er tú von at ganga” svari eg ”nei, men eg plagi at venja í kjallaranum”, so spyrja fólk ikki meiri, tí tey ganga bara útfrá, at eg venji ordiliga nógv, og eg sleppi undan at pensla út, hvat venjingin inniber. Er tað ikki eisini nokkso smart?
So fáa vit at síggja, hvat næsta klumma fer at snúgva seg um, og um eg nakrantíð kom á mál.
Her er ein onnur eldri klumma hjá Simonu:


text:
Ferðaseðil
Ferðaseðilin uttanlands og heimaftur fært tú ókeypis. Hjá børnum undir 18 ár fær annað foreldur somuleiðis ókeypis ferðaseðil.
Uttanlandstænastan á Landssjúkrahúsinum syrgir fyri tíni sjúklingaferð.
Fylgjara við til sjúkuviðgerð
Sjúklingurin ferðast vanliga einsamallur til viðgerðarstaðið.
Um mett verður, at støðan hjá sjúklinginum av heilsuávum viðførur, at hesin ikki kann ferðast einsamallur, verður heilsustarvsfólk send við sjúklinginum sum fylgjara til viðgerðarstaðið.
Gera heilt serlig viðurskifti seg galdandi, kann ein persónur- vanliga avvarðandi- verða ávístur at fara við sjúklinginum sum fylgjara. Les um hvørji viðurskifti gera seg galdandi her, sum heimila fylgjara, har sjúkrahúsverkið kann bera kostnaðin.
Sjálvboðin fylgjari
Sjúklingar kunnu tó altíð taka fylgjara við, og sjálvi bera kostnaðin. Í slíkum føri ber til at bóka ferðaseðil saman við sjúklinginum hjá Uttanlandstænastuni á Landssjúkrahúsinum.
Til ber hjá sjálvbodnum fylgjarar at bóka bústað á Hotel Tórshavn, við sjálvi at seta seg í samband við sjúklingahotellið á tlf: +45 77336464.
Sí prísir fyri hoteluppihald á vinstra bredda undir hjá Hotel Tórshavn, ella longur niðri á hesari síðu.
Sí kunning her, við meiri nágreiniligari vegleiðing til sjúklingar, sum skulu í viðgerð uttanlands.
Atgongd til danskan sjúklingajournal
Undir viðgerð í Danmark, fært tú ein danskan sjúklingajournal, sum tú kanst fáa atgongd til umvegis www.sundhed.dk. Neyðugt er við einum donskum persónnummari (cpr nummari). Føroyska sjúkrahúsverkið syrgir fyri, at tú fær eitt danskt persónnummar, og setir seg í samband við teg um hetta innan fráferð. Hevur tú havt danskt persónnummar áður, fær tú somu tøl aftur.
Innritan á www.sundhed.dk krevur eitt Nem-ID. Hetta mást tú sjálv/ur fáa til vega í Danmark, við at fara til nærmastu Snarskivu (borgerservice) í býnum har viðgerðin fer fram, og hava pass ella annað ID dokument við. Neyðugt er at hava onkran við sum vitni, sum eisini skal hava ID pappír við, sum hevur persónnummar á. Tá tú hevur fingið eitt Nem-ID, ber til at innrita á tín sjúklingajournal á www. sundhed.dk. Til ber ikki at nýta Nem-ID, sum ein møguliga hevur fingið frá føroyskum banka, tí tað kann ikki brúkast í sjúklingahøpi. Spurningar um danskt persónnummar og Nem-ID kunnu setast Uttanlandstænastuni á Landssjúkrahúsinum.
FLUTNINGUR OG UPPIHALD
Frá bústaði/Landssjúkrahúsinum til Vágar
Landssjúkrahúsið endurrindar ferðaseðil svarandi til almennar takstir við Strandferðsluni frá bústaði og vestur í Vágarnar. Hetta merkir, at um ein t.d. brúkar bygdaleiðir, endurrindar Landssjúkrahúsið rutugjald frá buss steðgiplássi næst heimstaðnum til flogvøllin og retur. Er tørvur á øðrum flutningi skal hetta avtalast við Landssjúkrahúsið frammanundan.
Frá Kastrup Lufthavn til Ríkissjúkrahúsið
Sjúklingahotellið Tórshavn skipar fyri avheintan í Kastrup.
Um neyðugt er við koyring frá Kastrup beinleiðis til viðgerðarstað, skal hetta avtalast frammanundan við Uttanlandstænastuna.
Frá Kastrup ella Billund Lufthavn til onnur sjúkrahús í Danmark
Uttanlandstænastan skipar fyri ferðaseðli við toki ella bussi víðari til viðgerðarstaðið.
Sjúkrahúsini í Jyllandi og á Fyn hava øll sjúklingahotellir. Uttanlandstænastan bíleggur pláss til sjúklingin.
Les her um sjúklingahotell og uppihaldsstøð uttanfyri Keypmannahavn.
Sjúklingahotellið Tórshavn
Sjúklingahotellið Tórshavn er bústaður ætlaður føroyskum sjúklingum sum fáa viðgerð í Keypmannahavn og nærhendis, og avvarðandi teirra.
Starvsfólkini eru føroysk.
Kostnaður á sjúklingahotellinum
Uppihald og kostur á sjúklingahotellinum er ókeypis fyri sjúklingin. Ávístir fylgjarar skulu gjalda kr. 150 kr. um dagin fyri innivist við kosti, tó ongantíð meira enn 1.500 kr um mánaðin.
Onnur avvarðandi, sum ikki eru ávístir fylgjarar, kunnu búgva á hotellinum, um pláss er, við at rinda sambært yvirlitinum.
Kostnaðurin fyri uppihald fyri náttina er við kosti:
•Avvarðandi rinda 600 kr. fyri náttina, kostur íroknaður. Tó í mesta lagi 6.000 kr. um mánaðin.
•Børn frá 0 til og við 11 ár - ókeypis.
•Børn frá 12 til og við 17 ár rinda 300 kr. fyri náttina, kostur íroknaður. Tó í mesta lagi 3.000 kr. um mánaðin.
•Gestir sum ikki hava tilknýti til sjúkling rinda 700 kr. fyri náttina við morgunmati.
Les meira um sjúklingahotellið Tórshavn her, og í faldaranum Leiðbeining til sjúklingar, ið fara uttanlands til kanningar og viðgerð.
Flutningur uttanlands
Um tørvur er á flutningi millum Sjúklingahotellið Tórshavn og viðgerðarstaðið, skal avtalast við starvsfólkið á Sjúklingahotellinum um bílegging og endurgjald. Neyðugt er við kvittan.
Hýruvognur, sum ikki er bílagdur eftir avtalu við starvsfólkini, verður ikki endurgoldin.
Búgva hjá familju ella øðrum
Um tygum ynskja at búgva hjá familju ella øðrum, er eingin møguleiki at fáa endurgjald fyri hetta, heldur ikki fyri hýruvogn ímillum bústað og viðgerðarstaðið.
Endurgjald verður heldur ikki latið fyri uppihald á "Patienthotellet" hjá Ríkissjúkrahúsinum.
Sjúklingavegleiðing á Ríkissjúkrahúsinum
Føroyskur sjúklingavegleiðari á Ríkissjúkrahúsinum er Annika Weihe.
T-postur: annika.weihe.01@regionh.dk
Tlf. +45 5120 1399
Kontórið hjá føroyska sjúklingavegleiðaranum liggur í forhøllini, til vinstru frá høvuðsdyrnum.
Les um føroyska sjúklingavegleiðing her, umframt á heimasíðuni hjá Ríkissjúkrahúsinum.
Føroyskir sosialráðgevarar í Danmark
Í Keypmannahavn starvast tveir føroyskir sosialráðgevarar, sum kunnu veita sjúklingum og avvarðandi hjálp og vegleiðing í sosialum, fíggjarligum og persónligum spurningum.
Sum dømi, at:
upplýsa um rættindi hjá sjúklingum, hjálpa við at útfylla umsóknarbløð til sjúkradagpening, pensjón, heilvág, hjálpitól og líknandi, ringja ella skriva til myndugleikar í Føroyum, hjálpa við at kæra, ella at tosa um støðuna.
Sosialráðgevarnir eru at hitta í Føroyahúsinum og á Sjúklingahotellinum Tórshavn.
Eisini ber til at seta seg í samband við sosialráðgevarnar við at ringja til teirra, senda teimum ein teldupost ella eitt fax. Sí heimasíðu teirra her.
Heimferð
Um gjørligt verður heimferðadagur ásettur áðrenn fráferð úr Føroyum. Er ferðaseðilin opin, skal heimferð avtalast við Uttanlandstænastuna.
Frá Ríkissjúkrahúsinum til flogvøllin í Kastrup
Sjúklingahotellið Tórshavn vegleiðir og skipar fyri flutningi frá sjúklingahotellinum til Kastrup. Um neyðugt er við flutningi frá viðgerðarstaði beinleiðis til Kastrup, skal hetta avtalast við Uttanlandstænastuna.
Frá Vágum til busstaðin
Landssjúkrahúsið endurrindar ferðaseðil frá Vágunum til busssteðgipláss næst heimstaðnum.
Endurgjald
Tá tú ert komin heimaftur, skal tú senda ferðaseðlar/kvittanir við flutningsseðlinum til Fíggjardeildina á Landssjúkrahúsinum. Bókhaldið sendir tær peningin, ið lóg/kunngerð heimilar.
At hugsa um innan fráferð
Áðrenn tú fer til Danmarkar er gott at hugsa um:
- sjúkraváttan til arbeiðsstað ella Almannastovuna
- útreiðslur, ið skulu gjaldast hvønn mánað, t.d. olja, SEV, termin, o.l.
- pass ella koyrikort (um tygum hava tørv fyri at fara í peningastovn)
Sí hentar adressur her.


text:
Hægstirætturin í Kenja hevur ógildað valúrslitið frá forsetavalinum, ið fór fram tann 8. august í ár. Tað skrivar BBC.
Hægstirætturin tók hesa avgerð, orskað av roki og mannagongdum sum ganga ímóti fyriskipan. M.a. hevur verið spekulerað í, at valskipanin bleiv hakka og tískil er møguligt valfusk farið fram. Hægstirættardómarin David Maraga hevur úttalað seg um valið, og sagt at valúrslitið er "óalítandi og ógildugt".
Tískil er endurvaldi kenjanski forsetin, Uhuru Kenyatta, ikki forseti enn. Endurval skal standa um 60 dagar.
Uhuru Kenyatta vann, eftir sigandi, við 1,4 milliónum atkvøðum.
Nógv rumbul hevur verið millum íbúgvarnar í Kenja, síðan valúrslitið bleiv alment. Tískil mátti hægstirættardómstólurin eisini viðurkenna, at um tey ikki gjørdu okkurt við støðuna, so fóru stórar, ógvusligar mótmælisgongur møguliga at standa á.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Nýggi kommandørurin kemur á vitjan
Landsleiðarin fyri Frelsunarherin í Noreg, Íslandi og Føroyum, kommandør William Cochrane vitjar í Tórshavn 4. - 5 . februar.
Møti verða í salinum í Tórsgøtu 19
Leygardag kl. 20 Vælkomstmøti
Sunnudag kl. 11 Halgunarmøti
kl. 17 Sang og musikmøti
les meira...
Kommandør William Cochrane er nýggjur leiðari fyri Frelsunarherin í Noregi, Íslandi og Føroyum. Hann er uppvaksin í lítla skotska býnum Barrhead, har familja hansara var aktiv í presbytariansku kirkjuni. Hann kom til Noregs í august 2016, eftir at hava starvast í høvuðssæti Frelsunarhersins í London.
William er samfelagsáhugaður, hevur verið virkin í politikki og sum offiserur í Frelsunarherinum og nú sum landsleiðari ynskir hann at verða sæddur sum samkomuleiðari hjá øllum, ið hoyra til Frelsunarherin. Hann hevur fortalt, at hann gleðir seg at síggja virksemi í Føroyum og heilsa uppá hvønn einstakan.
Á møtunum hetta vikuskifti verður nógvur sangur og tónleikur, við luttøku frá korpsunum í Tórhavn og úr Vági.
Næstleiðari í Frelsunarherinum í Noregi, oberst Jan Peder Fosen luttekur saman við deildarstjórunum Ida Karin og Gunnar Eide


text:
Í dag fingu næmingarnir í 4. flokki í Norðskála-Oyrar skúla bókina Lukka, sum er gáva frá Meginfelag teirra, ið bera brek í Føroyum í samband við, at felagið í ár verður 35 ár. Komandi dagarnar fáa eisini hinir næmingarnir í 4. flokki í Føroyum bókina sum gávu.
MBF er meginfelag við 25 limafeløgum, og hevur øll 35 árini virkað fyri áhugamálum teirra, ið bera brek.
Bókin Lukka byrjar við eini løtulýsing og frágreiðing um navnið. "Ert tú komin at vitja ommu, lukka?" Soleiðis sigur omma altíð við einum brosi, so ein muss og eitt klemm og ein drekkamunn á borðið. Her merkir lukka tað sama sum vælsignaður. Lukka merkir eisini eydna. Og Lukka eitur fína bamsan, sum hvørki er genta ella drongur. Samansett av ymiskum litríkum mynstrum, og við tveimum oyrum, ið ikki eru eins. Tveir ymiskar armar og tvey ymisk bein hevur Lukka eisini, og sanniliga, um annað eygað ikki er ein knappur.
Myndir frá morgunløtuni í Norðskála-Oyrar skúla í morgun.
Bókin tekur støði í ST sáttmálanum um rættindi hjá einstaklingum, ið bera brek, og vísir á grundleggjandi rættindi føroyinga. Teksturin, sum er týddur og tillagaður, so hann er lættari enn uppruna teksturin at lesa, hava Ása Olsen, aðalskrivari í MBF, og Tóra við Keldu, forkvinna í MBF, staðið fyri.
Myndirnar, ið eru við til at gera sáttmálan livandi, hevur Edward Fuglø teknað, og tað er Jastrid Gullaksen, sum hevur sett bókina upp.
Lukka er ætlað børnum og vaksnum at lesa í felag, og vón okkara er, at hon kveikir áhugan hjá føroyingum sum heild fyri rættindum teirra, ið bera brek. Eisini er tað okkara ynski, at allir føroyingar koma at kenna tey rættindini, ið sáttmálin leggur upp til, so at rættindini gerast veruleiki í føroyska samfelagnum.
Lukka er ókeypis og kann fáast á skrivstovuni hjá MBF í Tórshavn. Eisini er møguleiki at fáa eintak á Bókasavninum við Løkin, Bókasavninum á Norðskála-Oyrar skúla, Fuglafjarðar bókasavni, Klaksvíkar bókasavni og Vága bókasavni. Frá í komandi viku er Lukka eisini at fáa í Suðuroynni og á Sandoynni.


text:
Vit lorkaðu finaluplássið av hondum
1. lið25-05-2017 - Jónfinn Petursson
Løgmanssteypið, 1/2. finala: HB – B36 2-3
Vit hava spælt okkara seinasta leiklut í ársins kapping um Løgmanssteypið. Hóast vit stóran part av seinna hálvleiki og í allari yvirtíðini vóru tveir manns fleiri enn B36, og enntá koma framum í yvirtíðini, megnaðu vit ikki at koyra tað heim.
Hóast vit ikki tíma at gera so nógv burturúr hesum sera keðiliga dystinum, mugu vit bara staðfesta at gongdin ikki er betur enn næstbest.
Ósigurin á níggju B36-leikarum í dag var sera keðiligur, og einki er at ivast í, at okkara annars altíð trúføstu viðhaldsfólk eru bæði kedd og vónbrotin.
Vit hesumegin síðulinjuna fáa ikki gjørt meira enn at rópa á okkara menn, men so vænta vit eisini ein ávísan innsats og ágrýtni afturfyri.
Reyð/svarta troyggjan hjá Havnar Bóltfelag skal ikki brúkast til stuttleikar, men tað krevur manns mót og hjarta at umboða felagið.
Men, vit mugu ikki gloyma, at vit vinna sum lið og vit tapa sum lið, og skulu vit uppaftur, mugu øll hála rætta vegin.
Sunnudagin kemur ÍF á vitjan og tá hava vit so longu møguleikan at vísa at hetta var ein svipsari sum vit skjótt mugu gloyma og koma yvir.
KOYR Á, HB!!!!
HAGTØLINI
Løgmanssteypið, 1/2. finala, hósdagin 25. mai 2017 kl. 15.00 í Gundadali
HB – B36 2-3 (0-0) eftir longda leiktíð
0-1 Erlendur Magnusson 50’
1-1 Bartal Wardum 85’
2-1 Bartal Wardum 92’
2-2 Róaldur Jakobsen 98’
2-3 Róaldur Jakobsen 120’
Gult kort: Jógvan Rói Davidsen
Liðið: Teitur M. Gestsson – Ári Mohr Jónsson, Bartal Wardum, Troest Davdisen (liðsk.), Jógvan Rói Davidsen (Martin Bergvold 67), Levi Hanssen, Símun Samuelsen (Adrian Justinussen 74), Heðin Hansen, Rókur av Fløtum Jespersen (Tróndur Jensen 99) Aleksandar Stankov og Sebastian Pingel
Óbrúktur eykaleikarar: Mattias Lamhauge, Dánial Pauli Lervig, Heri H. Mohr og Poul Thomas Dam
Á beinkinum: Sigríður Clementsen, Rasmus Nolsøe Tróndur Vatnhamar, Uni Nielsen og Heðin Weihe
Dagsins maður: Bartal Wardum (red.)
Dómari: Dagfinn Forná
Hjálpardómarar: Edvard Højgaard og Dan Højgaard
4. dómari: Rani A. Skaalum
Myndir: Rakul Hansen


text:
Skrivað: Emma Petersen
Marjun Nord á Líðini er 26 ár og ættað úr Rituvík. Hon er útlærd krambakvinna, men starvast til dagligt á lagrinum hjá Univice í Runavík.
Gestur á Líðini er 27 ár og ættaður av Glyvrum. Hann er útlærdur lastbilamekanikari og starvast til dagligt hjá Kjartan Simonsen í Klaksvík. í dag búgva tey bæði í Rituvík.
Marjun greiðir frá:
Gestur bað meg fara út, tí vit skuldu hugna okkum og eta døgurða. Av tí, at vit ikki fingu hildið valentine’s dag 14 Februar, tí Gestur var í Danmark tá, so hildu vit hann 14. Mars. Hann hevði gjørt døgurða allan dag og var tað ein trý rættað matskrá. Tá vit so komu til dessertina, fór hann út eftir onkrum og kom inn aftur við einum blómutyssi, sum hevði reyðar, bláar, og hvítar blómur. Alt var gjøgnum hugsað! Talið av blómum, slagið og litirnir – Tað vóru 10 blómur, sum merkir “vilt tú giftast við mær”, so vóru bláar blómur, sum merkja “ trúskapur” reyðar blómur sum merkja “kærleiki og gleði” og hvítar blómur, sum merkja “rein og jomfrúligheit”. Allir teir litirnir saman í einum blómutyssi siga = fríggjaríð. Hann fór so á knæ, og vísti mær blómutyssið uttan at siga nakað, og tá visti eg alt fyri eitt, hvat klokkan hevði sligið. Tað var sum í reklamunum “sig det med blomster”, so hann fekk eitt stórt grátandi ja frá mær.
Áðrenn tann stóra dagin:
Tann 10-06-2017 var so tann stóri dagurin. Vit høvu bestemmað okkum tvey ár frammanundan, hvussu vit vildu hava brúdleypið og hvar. Temaði sum vit so valdu til brúdleypið, vóru litirnir úr Merkinum, og so eisini náttúrulitir. Vit fingu nógvan íblástur frá Pinterest og tað er í hvussusoer tín besti vinur, tá ið tú skalt fyrireika eitt brúdleyp og vilt hava tað perfekt. Borðpyntið bleiv so til krukkur, har øll familjan fekk ordrar at goyma krukkur. Tær vóru fyltar við ymiskum grønum greinum og so vóru nøkur fá blomstur, sum minna um summardáan eisini í. Í krukkunum, sum ljósini vóru í, høvdu vit koyrt steinar í, sum Gestur hevði vaskað og turkað í bakarovninum.
Á páskum sama ár var so øll familjan boðin at koma at eta hjá okkum, og eftir at hava etið, vóru tey sett í sving við at vaska krukkur. Tey málaðu eisini fløgg (sum tók nokkso langa tíð at gera) og foldaðu serviettar. Hetta, tí vit ikki tímdu at brúka tíð uppá tað
beint uppundir brúdleypið. Vit høvdu keypt bomm í Týsklandi til tað vælumtøkta bommborðið eitt hálvt ár frammanundan. At fara út at leita eftir dúkum, sum vóru pappír, sum larma bara man reisir seg upp tímdu vit heldur ikki, so vit keyptu okkum toy úr IKEA og gjørdu vit so dúkarnar sjálvi. Tíbetur fekk man góða hjálp! Navnaskeltir og pappírsbóltar vóru bíløgd av Wish og so høvdu vit eisini keypt okkum eitt telt, sum skuldi brúkast sum durður.
Hósdagin áðrenn brúdleypið sluppu vit inn í Barnagarðin við Stórá í Rituvík – har brúdleypið skuldi verða – at gera klárt og tíbetur hvødu vit biðið nógv fólk koma at hjálpa okkum at fyrireika. Tað skuldi sera nógv gerast fyri at fáa eina óintressanta høll at verða hugnaliga. Vit hongdu tyll og ljósketur uppundir lofti, so at tað ikki merktist at tað var so høgt upp. Fløggini vórðu hongd á rimarnar, so at vit fingu tað sum var temaði inn í høllina eisini. Borðini skuldu síðani setast upp var tað ein verri ein, tí tá komu nógvar meiningar fram. Tíbetur funnu vit so eina geniala loysn, har vit settu tey upp soleiðis, at borðið hjá okkum og foreldrunum hjá okkum var á einari scenu uppá longs í høllini, og so vendu allir gestirnir uppá tvørs. Nú komu øll at síggja hvønn annan. Vit dekkaðu síðani borðini, og royndu at rudda høllina sum frægast, tí vit høvdu drigið servisuna, allanvegin av Húsum til Rituvíkar. Tað var nevniliga Viljin v/ Hannebeth og Magna Garðalíð, sum stóðu fyri matinum.
Fríggjadagurin kom so, og tað fyrsta sum tá var á skránni, var at Gestur skuldi til Havnar í Fípuna í SMS eftir blómunum og hevði hann ein vinmann við. Tá ein tími var eftir, til vit sluppu inn í barnagarðin aftur, fekk eg eitt uppkall, har Gestur so fittur spurdi um alt var ok, tí teir vóru altso uppstegðaðir í Kollafirði. Eg var bara púra kul og segði, at tað nokk mundi fara at ganga. Tann fyrsti sum so kom at hjálpa at rigga til, var so beint settur at spula túnið, tí tað var fult í sandi. Fleiri fólk komu so afturat, og vórðu tey so sett at seta teltið upp, sum skuldi brúkast sum durður. Har høvdu vit eisini gávuborðið og eitt borð, har gestabókin kom at liggja (Gestabókin var eitt sindur annaðleiðis, tí gestirnir skuldu sjálvi taka mynd við polaroid kamera og skriva teirra navn undir myndina). Teltið varð so eisini brúkt til at taka myndir av gestunum, har vit høvdu gjørt okkum ein vegg av einari plátu, har restin av greinunum, vórðu brúktar til at pynta við. Tað gekk bert ein lítil løta, so stóð teltið uppi og so var bara eftir at gera, at barnagarðurin ikki sá so nógv út sum ein barnagarður. Vit hongdu toy yvir klædnarúmið hjá børnunum, settu rulluborð uttanfyri vesið við deodorant, tyggigum, hárspray, klárðum neglalakki til nylonsokkarnar um hol kom á teir, og ørðum neyðsynjar produktum. Vit høvdu verið í gongd eina løøøøtu, so komu teir enduliga við blómunum – tað sum bara skuldi taka tveir tímar bleiv til fimm tímar. So enduliga kundu blómurnar setast í krukkurnar.
Tann eina stovan bleiv gjørd til eitt hugnaligt barnarúm, har tey børnini sum vóru við kundu hugna sær við chipsi, dippi og øðrum. Tað sum bleiv bíða sum longst við, var at seta bommborðið upp við øllum 29 kg av bommum, tí tað var skjótt at ein ella báðar tvær mýs fingu sær burturav. Til endans var bara eftir at fáa sangheftini uppá pláss og borðplanin fullfíggjaðan, sum by the way var gjørdur uppá 15 minuttir hehe. Nú nærkaðist klokkan midnátt, so vit bæði vórðu send til hús í song og at gleða okkum til sjálvan dagin, tí tvær av vinkonunum hjá mær vóru eftir og skuldu orna restina.
Tann stóri dagurin:
Kl 07.45 leygarmorgunin skuldi eg upp og tað einasta eg skuldi hugsa um, var at busta tenn og taka pyntið til hárið, sum vóru orduligar blómur við og so eisini slørið. Sjálvandi gloymdi eg so blómurnar og slørið… typiskt. Eg mátti so pent ringja til babba og biðja hann koma við tí. Eg var hjá frisørini í Divine á Glyvrum í 3-4 tímar og vit høvdu góða tíð. Eg fekk morgunmat frá henni, og enntá eisini roykjipausur, og nervarnir, tað var tá ein býur í Kina. Fotografurin kom at taka nakrar myndir klokkan 10 og tað var skjótt, so hevði hann fingið sínar myndir. Hann fór so víðari at taka myndir av Gestur, sum frammanundan hevði verið hjá Salong Haldu og fingið sett sær hárið. Heimkomin aftur frá frisørini, var hann um at skíta í buks so nervøsur hann var. Hann var noyddur at lata seg í beinaveg og var hann í føroyskum klæðum, sum mamma hansara og mamma mín høvdu gjørt. Ímeðan hann so gekk og bíðaði eftir klokkuni, fór hann trippandi yvir til nábúgvan, sum eru vinfólk okkara. Tá eg so enduliga var liðug hjá frisørini fór eg heim til mammu og babba at lata meg í og var fotografurin longu har, so eisini eg mátti skunda mær at lata meg í, so hann kundi fáa sínar myndir. Tað var bara brúðarkjólan eg skuldi í og var tað skjótt ornað. Kjólin varð bílagdur í Januar frá dressilyme.com uppá mát. Hann passaði næstan perfekt, tí tað vóru bara stropparnir, sum skuldu styttast eitt sindur, men tað gjørdi svigermor í eini handavending. Eg kom so sjálvandi í eina krisu, tí slørið var við at detta úr og ongin slapp at fixa tað, so tað bleiv ringt eftir frisørini, sum kom sum eitt snarljós og hjálpti mær. Eftir krisuna hjá mær vóru øll so klár, og fóru tey oman í kirkjuna. Nú vóru so bara eg og beiggi mín, sum skuldi koyra meg eftir, so vit góvu okkum góða tíð. Tá klokkan so var 4 minuttir yvir 14:00, so hildu vit, at vit eisini máttu fara at ragga okkum, tí prestur hevði sagt, at eg skuldi koma klokkan 14:07. Eg bleiv koyrd oman í kirkjuna av beiggja mínum í einum Toyota Mark 2. Komin oman í Rituvíkar Kirkju, síggi eg so allar tær fittu brúðargentirnar í gongini. Tvær vóru 12 ár, ein 4 ár og ein 2 ár og allar í føroyskum klæðum, sum vóru gjørd til endamálið. Blómutyssini vóru líka sum mítt brúðarblómutyssi, men bara minni, har vit høvdu reyðar og hvítar bóndarósur, bláar hortensiur og eucalyptus greinar í – blómutyssini vóru tískil ikki púra rund. Eg sá fyri mær løtuna, tá eg fór gangandi inn kirkjugólvið – tútbrølandi – men eg kláraði at halda mær og græt ikki. Løtan í kirkjuni var heilt fantastisk og prædikan hjá prestinum var so deiliga persónlig, akkurát sum vit ynsktu tað. Tá onkrir ávísir sálmar komu, tá kláraði eg so ikki at halda mær meira og byrjaði at gráta. So gjøgnumførd sum vit vóru, so høvdu vit bílagt okkum sápubløðrur ístaðin fyri at hava rís, tí eg tímdi ikki at hava rís allastaðni, tá vit skuldu takað myndir við kirkjuna. Vit fóru so í brúðarbilin, sum forrestin var ein Scania R620 trekkjari. Vit koyrdu eitt sindur runt og fóru so inn aftur í kirkjuna at taka familju myndir, og aftaná tað portrait myndir, har eg var noydd at ofra meg út í tað váta grasið við mínum gull glitrutu stilettum/sandalum. Eftir at hava tikið fleiri myndir, byrjaði tað so smátt at blíva kalt, so vit skundaðu okkum niðan í kirkjugarðin at taka eina mynd, har vit løgdu eitt knppholsblomstur á grøvina hjá ommu og abba mínum. Nú hildu vit, at vit vóru liðug, men kom eg so í tankar um, at ein vinkona hevði sagt nakrar dagar frammanundan brúdleypið, at vit máttu minnast til at taka eina púra vanliga mynd, har vit bara stóðu og hugdu beint fram, og faktist er tað myndin, sum vit bæði eru allar glaðast fyri. Vit høvdu síðani deilt tær allar, allar síðstu uppgávurnar út til tvær vinkonur, so tá vit komu niðan í barnagarðin var alt klárt. Vit høvdu eisini fingið tær til at læna tveir hitablásarar at hava í teltinum og tað høvdu tær eisini ornað, ímeðan vit høvdu tikið myndir.
Veitslan
Teir 140 innbodnu gestirnir byrjaðu so smátt at koma kl 18.00. Teir fingu tikið myndir av sær av fotografinum – OPH foto – og so eisini myndir til gestabókina. Vit høvdu syrgt fyri, at gestirnirkomu eitt sindur tíðliga, so tað var klárt at fáa matin eitt sindur yvir klokkan 19. Mín sann, um tað riggaði! Tað varð borðreitt við húsasúpan sum forrætt, lambskjøt við vanligum eplum, rómaeplum, grønmeti og sós til høvuðsrætt, og so vóru bingokúlu-smákøkur settar á borðið, so man fekk okkurtsøtt aftur við kaffinum.
Vit høvdu eitt deiligt kvøld og til borðstjórar høvdu vit Jonhard Hansen og John Andersen, sum eru kendir frá Vespureiðrinum. Teir vóru also líka stuttligir til brúdleypið, sum teir eru, tá ið teir eru í Vespureiðrinum. Teir fingu øll fólkini við uppá tað og tá man hugdi útyvir fjøldina, so sá tað eisini út til, at øll hugnaðu sær. Teir komu við tí góða hugskotinum um, at fyri man skuldi heilsa uppá tey man sat hjá og vita hvør hoyrdi til hvønn, so máttu vit í gongd við at syngja. Vit sungu “Lítli fingur, lítli fingur hvar ert tú?”, men ístaðin fyri at syngja “lítli fingur lítli fingur…”, so bleiv tað til familjan hjá brúðarparinum, vinfólk og so framvegis. Prestur – Ovi Brim – kom so eitt sindur seinni, so Jonhard stendur so fittur og syngur, og so kemur John leypandi og sigur, “sig hvar er prestur, hvar er prestur, hvar ert tú?”, so kemur prestur leypandi inn syngjandi “HER ERI EG, HER ERI EG” og svaraðu gestirnir so “godag godag godag”. Tað var nokk eitt av hæddarpunktunum á veitsluni .. hehehe. Talur og sangir vóru eisini, og fleiri roykjipausur vóru ímillum, sum vórðu stýrdar við eini dómarafloytu, Tað var alt so deiliga passaligt, tí tá kundu tey sum vóru í føroyskum klæðum køla seg niður og – ella man fekk sær bomm frá bommbuffetini.
Borðhaldið var nú komið at enda og alt skuldi ruddast av. Vit høvdu syrgt fyri fýrverki, fyri at fáa allar gestirnar út úr høllini, so pláss var fyri at rudda vekk og gera klárt til eitt stórt køkuborð – tí vit valdu ikki at hava nakra dessert. Vit hildu, at fyrst hava dessert og so køkuborð, tað bleiv eitt sindur óneyðugt. Eftir borðhaldið, var høllin nú eitt dansigólv og man kundu fáa sær køkur, um man hevði hug til tað. Vit dansaðu fyrst føroyskan dans, við tí nýggju brúðarvísuni, har eitt fitt par av Húsum og Klaksvík kom at skipa. Síðani dansaðu vit brúðarvalsin, har vit høvdu fingið LM band at spæla undir og teir spældu eisini til dansin. Eftir hetta, kom brúðarkøkan á borðið, sum Jórun Skorheim køkur hevði gjørt.
Vit høvdu ein heilt einastandandi dag, har alt bara var perfekt – men veðrið kundi havt verið betrihehe. Uttan alla tað góðu hjálpina, høvdu vit ikki kunna fingið ein so væl eydnaðan dag, og høvdu vit nokk heldur ikki hildið okkum innan fyri okkara budget – 100.000 krónur – tí, at nógvar av uppgávunum vóru DIY, sum vit fingu hjálp til. Tað er bara at byrja nóg tíðliga at fyrireika, tí tað eru øgiliga nógv ting, ið skulu fáast uppá pláss til eitt brúdleyp – meir man fyrireikar í góðari tíð, minni stress verður dagarnar uppundir sjálvt brúdleypið. Tá dagurin so enduliga kemur, so er bara at slappa av og njóta hvørt sekund, tí dagurin gongur ómetaliga skjótt.
Vit vildu helst hava, at veitslan bleiv hildin her í bygdini, og so vildu vit eisini helst hava eitt brúdleyp, sum ikki var líka sum hjá øllum øðrum og tað haldi eg vit fingu. Tað besta við degnum var nokk, tá vit søgdu ja til hvønn annan og bommborðið var eisini lekkurt hehe. Vit hava ikki verðið á brúðaferð enn, men tað verður nokk í næsta summar.
Deil hesa grein


text:
08. Aug 2017
Set kross í kalendararn 22. – 24. september og tekna teg til Stanislavskij-skeið á Gjáargarði. Tríggir spennandi dagar har tú hevur møguleika at menna teg sjálvan í einum kreativum og spennandi umhvørvi. Ert tú áhugaleikari/sangari ella ein, ið vil menna tína upptraðkan,...
05. Jul 2017
Vegna summarfrí er skrivstovan stongd til 7. august 2017. The office is closed till August 7 2017 due to summer holidays. ...
05. Jul 2017
Sjónleikurin Pettson og Findus, sum hevur gingið fyri fullum húsi í Sjónleikarhúsinum í juni mánaði, er farin í summarfrí. Men á Ólavsøku vitjar hann aftur Leikurin er bygdur á Pettson og Findusbøkurnar hjá Sven Nordqvist, sum eru um ein heldur tvøran...
24. Mai 2017
So er tað gleðiliga hent, at lív er komið í aftur Ung í MáF. Ung í MáF er ungdómsfelagsskapur hvørs endamál er at styrkja og menna leiklistaráhugaðan ungdóm í Føroyum.Tað eru Teresa Reinert og Birita Djurhuus, báðar úr Sjónleikarfelagnum Glotti við Gøtugjógv, sum hava tikið...
22. Mai 2017
Nú kemur leikurin Findus flytir heimanífrá á pall í Sjónleikarhúsinum.Leikurin snýr seg um kettuna Findus og hittingarsama mannin Pettson, ið búgva á einum garði saman við nøkrum hønum og teimum sonevndu snifflunum - nakrar verur, sum Findus sær og tosar við, men sum Pettson...
27. Mar 2017
Í dag, 27. marts, er altjóða sjónleikaradagur. Í hesum sambandi hevur Noomi Reinert, forkvinna í MáF, skrivað eina heilsan. Hon er til okkum øll, eisini samstarvsfelagar okkara í IATA/AITA og NEATA, og er tí á enskum: I would like to start by...
14. Mar 2017
Italienska tíðarritið Fitainforma hevur skrivað grein um føroyskan áhugaleik grundað á samskiftið við Noomi Reinert, nevndarforkvinnu í MáF.Forvitnisliga greinin kann lesast á enskum her. ...
13. Mar 2017
Á eyka aðalfundi 11. mars vórðu tveir nýggir limir valdir inn í nevndina í MáF. Gunhild V. Michelsen og Ragna Maja Kruse, ið stóðu fyri vali, valdu báðar ikki at stilla uppaftur. Nýggju limirnir eru Ebba Sofía Kruse úr Dramaverkstaðnum og Hilmar Joensen úr Ungmannafelagnum...


text:
Krista Mørkøre til Paralympisku leikirnar í Rio 2016
1. september fer Krista Mørkøre við flogfarinum til Rio de Janeiro har hon skal luttaka í Paralympisku leikunum.
Leikirnir verða settir 7. september kl 17 og endahátíðin verður 18. september kl 17
Krista svimur hesar greinir og tíðir.
50m frí innleiðandi 9. sept kl 10.22
100m frí innleiðandi 13. sept kl 10.26
400m frí innleiðandi 15. sept kl 10.14
Allar tíðir eru lokalar tíðir í Rio (4 tímar aftanfyri okkum)
IPC hevur gjørt eina síðu ið savnar allar miðlar ið vísa leikirnar. https://www.paralympic.org/watch-rio-2016
Hendan
verður dagførd so hvørt.
Fleiri norðurlendskar rásir hava gjørt avtalur, og fara at hava nógvan paralympiskan ítrótt á skránni.
ÍSB fer at dagføra á facebooksíðu okkara https://www.facebook.com/itrottasambandfyribrekad/
VIt ynskja Kristu góða ferð, og góða eydnu á leikunum.
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Hósdagin 3.desember frá kl.12.00 skipa Ráðið fyri Brekað og Meginfelag teirra, ið bera brek í Føroyum fyri ókeypis hátíðarhaldi í Skálanum í Norðurlandahúsinum í sambandi við, at 3. desember er Altjóða Brekdagur.
Tiltakið er ókeypis og øll eru hjartaliga vælkomin.
Endamálið við degnum er at varpa ljós á avbjóðingar, sum fólk, ið bera brek, hava í gerandisdegnum, so samfelagið alsamt gerst meira inkluderandi og harvið eitt samfelag fyri øll, har mørk verða brotin og dyr latnar upp.
Frá kl. 12.00 er ókeypis kaffi, køkur & frukt frá Dugna
- Kl. 13. 00 Vælkomin. Barbara á Tjaldrafløtti, forkvinna Ráðið fyri Brekað
- Eyðgunn Samuelsen, landsstýriskvinna í almannamálum setur dagin
- Atkoma - Barcelona sum undangongubýur. Tóra við Keldu, forkvinna MBF
- Atkoma til ferðavinnu í Føroyum. Theresa T. Kreutzmann, stjóri Visit Tórshavn
- Tónleikur við Døgg Nónsgjógv
Kl. 14.10 Steðgur - Ókeypis kaffi, køkur & frukt. Dugni borðreiðir í forhøllini
- Autisma og samskifti. Aimi Justinussen, foreldur
- Myndasamskifti við fólk við autismu. Levi á Torkilsheyggi, ClearComm, ársins vinnari í Creative Business Cup Føroyar 2015
- Onki er óført. Bjarni Poulsen og Fanny Petersen, foreldur
- Samanumtøka. Barbara á Tjaldrafløtti, forkvinna Ráðið fyri Brekað
Kl. 16.00 Liðugt
Teknmálstulkar eru við til fundin


text:
Tíðindasavn
Smæran hevur skipað fyri boccia-kapping
Ítróttafelagið Smæran skipaði í vikuskiftinum fyri 2. umfari í Grand Prix kappingini. Felagið sigur á heimasíðuni: "at tað nú gerst meiri og meiri spennandi ...
2. Grand Prix kapping í boccia
Ítróttafelagið Smæran skipaði fyri Grand Prix kapping í boccia, og nú verður farið undir 2. umfari í kappingini. Kappingini verður í skúlanum við Løgmannabreyt sunnudagin ...
Svanur hevur havt aðalfund
Mánakvøldið 23. januar hevði ítróttafelagið Svanur í eysturoynni aðalfund, og samstundis fekk felagið eisini eina nýggja heimasíðu. Á heimasíðuni www.svanur.fo ber til at kunna seg ...
Gull og tvær bronsu
Reykjavík international games er av á hesum sinni. Og okkara svimjarar koma ikki tómhentar heim aftur: Heidi vann gull á 50 m teininum í ryggsvimjing ...
Reykjavík International Games
Um vikuskiftið er stór svimjikapping í Reykjavík, talan er um Reykjavík International Games. Kappingin er bæði fyri svimjarar, ið bera brek og tey, ið ...
Árið, ið fór hjá ÍSB
Ítróttasamband fyri brekað kann líta aftur á eitt ár við nógvum ymiskum kappingum og ítróttatiltøkum. Fyrsta tiltakið í 2011 var ein kunningar- og kjakfundur, sum ...
ÍSF-forsetin: 2012 er olympiskt ár
Fjórða hvørt ár er nakað heilt serligt í altjóða ítróttaheiminum, og í ár er eitt av hesum árunum – 2012 er olympiskt ár. Sum ein ...
Boccia-kapping hjá Smæruni
Ítróttafelagið Smæran skrivar á heimasíðu síni, at tey skipaðu fyri fyrsta umfari í grand-prix kappingini í boccia sunnudagin 8. januar. Á heimasíðuni hjá felagnum ber ...
Kvøldskúlin er byrjaður
Vit ynskja øllum, ítróttafólki, venjarum, foreldrum og stuðlum eitt gott nýggjár, og vit vilja boða frá, at undirvísingin í kvøldskúlanum er byrjað aftur. Góða eydnu ...
Smæran skipar fyri kapping í boccia
Ítróttafelagið Smærn skipar fyri Grand Prix- kapping í boccia. Kappingin verður í skúlanum við Løgmannabreyt sunnudagin 8.januar og byrjað verður kl 14.00 Tilmelding er á ...
Gleðilig jól og eitt eydnuberandi nýggjár
ÍSB ynskir øllum eini gleðilig jól og gott nýggjár við tøkk fyri tað brátt farna. Skrivstovan er stongd frá hósdegi 22. desember til mánadagin 2. ...
Marius vann gull
Síðsta kappingin í hesum árinum var mánadagin 19. desember. Talan var um eina kapping og venjing í boccia fyri spælarar við rørslutarni. Úrslitið ...
Væleydnað jólaveitsla hjá stuðlafelagnum
Hóskvøldið 15. desember skipaði stuðlafelagið fyri árligu jólaveitsluni, sum í ár var í B36-húsinum. Gott hundrað fólk úr øllum landinum vóru við til veitsluna, og ...
Brakandi fyrilestur á altjóða handikapdegnum
-Soleiðis skrivar Ráðið fyri brekað á heimasíðu síni um fyrlesturin, ið Tóra við Keldu helt í samband við altjóða handikapdagin 3 september. Ráðið skrivar ...
Jólaveitslan hjá stuðlafelagnum
Stuðlafelagið ÍSB boðar frá, at árliga jólaveitslan verður í B36-húsinum hóskvøldið 15. desember kl 18.00 Tilmelding er á isb@isb.fo ella við at ringja 21 79 ...
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Reykjavík International Games
Um vikuskiftið er stór svimjikapping í Reykjavík, talan er um Reykjavík International Games.
Kappingin er bæði fyri svimjarar, ið bera brek og tey, ið ikki bera brek. ÍSB hevur sent tveir føroyskar svimjarar at luttaka í kappingini, og tað eru Heidi Eliasen og Signa Vár Dávadóttir.
Heidi og Signa Vár, sum báðar venja við Havnar svimjifelag, hava vant dúgliga til kappingina, og tær vóna, at tað lukkast at seta persónlig met í kappingini. Hetta er samstundis fyrstu tær kappast í einum 50 m hyli. Tær báðar skulu svimja 50- og 100m teinarnir í rygg- og frísvimjing í kappingini sum verður leygardag- og sunnudag seinnapartin.
Umframt Heidi og Signu Vár er Barbara Holm við sum venjari og Rúni Gaardbo er ferðaleiðari. Føroyska liðið verður aftur í Føroyum mánadagin
Úrslitini frá kappingini síggjast HER og á heimasíðuni http://www.rig.is/ ber til at lesa meira um kappingina
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Ein tann besta gávan ein fær, er ein mynd av sínum kæru, til dømis børnunum, foreldrunum, ommubørnunum, abbabørnunum, langommubørnunum og langabbabørnunum, ella av veðrinum, bátinum, húsinum, heimbygdini, ja bara hugflogið setur markið.
Einki tekur seg so væl út sum ein mynd prentað á lørift. Myndin frá okkum er spent á málningarammu.
Um tú hevur brúk fyri hjálp at bíleggja á nethandlinum, ring 314555 ella send okkum ein teldupost á nethandil@foroyaprent.fo
Allir prísir á nethandlinum hjá Føroyaprent eru við MVG, avheintaðir á Føroyaprent. Ongin eykakostnaður.
Vælkomin á Føroyaprent


text:
Camping túr í Suðuroy 18, 19 og 20 mai 2013
Gudmundur skuldi til Vágs at spæla fótbóltsdyst ímóti FC Suðuroy, so vit
krøktu campingvognin uppí og fóru avstað leygarmorgunin kl 07 við Smyrli
Morgunmatur umborð
Beint áðrenn Smyril legði at, mungaði Gudmundur eftir Nudlir
KL er 10 og nú er klárt at spæla dyst :o)
Bilur og vognur beint omanfyri við vøllin
Tað var nokso nógvur vindur og sera kalt
Anna Maria var eisini har
Aron, Katrina og Gudmundur
Birgir and my self
Attivat uttast til høgru
Lamduan
Camping í Trongisvági
Fótbólts-venjarin hjá Gudmundur, Fróði og 3 dreingir á vitjan :o)
Tosi við Petur
Ein spaseritúr niðan í viðarlundina áðrenn Grand-Pri byrjar
Gamla grillin í viðarlundini
Nýggja :o)
So er tað Gran-Pri á skronni :o)
Føðingardagsgávur á skránni :o)
So er tíð at fara at grilla
Oksasteik uhm uhm
Sum so oftani so er tað heldur leingi í grillini, men væl smakkar :o)
Her eru góðar umstøður at spæla
Skrubbitussan er sjálvandi eisini við :o)
Mamma farin Bobby túr :o)
TB og KÍ skulu spæla og her eru vit um at verða sperraði inni av bilum, so vit
máttu
skunda okkum avstað
So eru vit í køðini
Kirkjan á Tvøroyri
Suðuroyar sjúkrahús, Delta Seafood niðast
Endiliga umborð


text:
Nøkur hundrað fólk savnaðust í góðveðrinum seinnapartin leygardagin við trappurnar skamt sunnanfyri tinghúsið til bøn. Hetta er aðruferð, at skipað verður fyri bøn fyri teimum, sum høgt eru sett og øðrum.
Biðið varð fyri løgtinginum, landsstýrinum, bý- og bygdaráðum, men annars fyri øllum samfelagnum, sum tað er, serliga teimum, sum ikki hava tað gott. Ein serstøk bøn var fyri heilsuverkinum.
Skipað varð eisini fyri felagssangi, men sangurin fylti ikki so nógv. Tað var bønin fyri áðurnevndu, sum bar tiltakið.


text:
Kunning vegna Svimjisamband Føroya
Føroyskir svimjarar fara nú í seinni helvt av februar at luttaka í eini granskingarverkætlan hjá Fróðskaparsetur Føroya og Københavns Universitet, á testdeplinum hjá iNOVA í Tórshavn, at royna at staðfesta um svimjiergometur kunnu lýsa teirra svimjievni í vatni.
Myndatekstur: Magni Mohr vísir venjarum og leiðarum útgerðina á iNOVA, 18. apríl 2015
Svimjararnir skulu í tveimum førum geva seg fult út í 3 minuttir á einum svimjiergometri, og úrslitini haðani so samanberast við teirra um somu tíð bestu svimjiúrslit á øllum teinum frá 50 til 1500 metrar frísvimjing.
Eitt svimjiergometur minnir nógv um eina rógvimaskinu, har rørslurnar tó líkjast teimum sum vit síggja í svimjing. Tey verða longu nógv brúkt í svimjing; men er stóri ósvaraði spurningurin her, um tað vísindaliga kann staðfestast at vera nakar samanhangur millum úrslitini á svimjiergometri, og teimum í veruligari svimjing.
Teir sum standa fyri granskingarverkætlanini, eru Magni Mohr, Phd og lektari í ítróttarvísund á Fróðskaparsetri Føroya, og Nikolaj Nordsborg, Phd og lektari í ítróttarvísund á Københavns Universitet. Nordsborg hevur longu gjørt nakrar líknandi testir við svimjarum á úrvalsdeplinum NTC (det Nationale TræningsCenter) hjá danska svimjisambandinum, men eru úrslitini úr Føroyum tó ógvuliga týðandi, til at staðfesta ein møguligan samanhang.
Sum vit í føroysku svimjingini skilja tað, so er sostatt talan um slóðbrótandi virksemi, sum Setrið er farið undir, á iNOVA í samstarvi við Københavns Universitet og Svimjisamband Føroya. At eingin sovorðin svimjispesifikk vísundaliga grundað fitness-test finst enn, sum á landi kann staðfesta hvussu svimjarar eru fyri til at svimja skjótt á stutt-, mið- og lang-teinum.
Teir svimjarar sum skulu testast í Føroyum, eru einir 20 útvaldir svimjarar á úrvalsstøði, sum eru minst 14 ára gamlir og sum eru so mikið væl fyri kropsliga, at teir kunnu halda til sera hørðu testina á serliga svimjiergometrinum. Tað ljóðar kanska lætt at koyra seg fult út í bara 3 minuttir, men er testin tó ógvuliga hørð, sambært teimum sum hava roynt hana.
Týsdagin hin 16. februar verður eitt serligt royndarumfar, undir leiðslu av bæði Magna Mohr og Nikolaj Nordsborg, har fyrstu svimjarar sleppa at royna testina á svimjiergometri. Síðani verða tvær testir fyriskipaðar til hvønn svimjara á svimjiergometri, umframt at teir skulu royna eftir bestu tíðum á 50, 100, 200, 400, 800 og 1500 metra frísvimjing.
Um tað vísur seg at vera samanhangur millum testúrslitini á svimjiergometri og teimum í hylinum, so vil Svimjisamband Føroya gera samstarvsavtalu við iNOVA, um regluliga testir á svimjiergometri har. Og um ikki, so vilja vit royna at finna aðrar mátar, til á landi at kunna staðfesta svimjiførleikan i vatni.
Granskingarverkætlanin er sera viðkomandi fyri svimjing um allan heim, við tað at tað enn eru fáar um ikki ongar kanningar, ið vísundaliga kunnu ávisa ella avvísa eitt samsvar millum svimjiergometur og svimjing, hóast útgerðin sum nevnt longu verður brúkt nógv.
Vegna Svimjisamband Føroya,
Rókur í Jákupsstovu


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Spillivatnsætlanin góðkend
Umhvørvisstovan boðaði í gjár frá, at spillivatnsætlanirnar hjá Vestmanna og Hovs kommunum eru góðkendar sum tær fyrstu í landinum. Spillivatnsætlanin er gjørd í samsvari við kunngerðina um spillivatn (kunngerð nr. 111 frá 07.09.09), sum áleggur kommununum at gera spillivatnsætlan fyri 01. januar 2011. Spillivatnsætlanin skal vísa, hvussu kommunan fyri 01. januar 2015 fer at lúka krøvini í kunngerðini.
Mett verður, at tað fer at kosta Vestmanna Kommunu um 7,5 mió. kr at fáa spillivatnsviðurskiftini í rættlag. Upphæddin kann tykjast stór, men hetta ikki stór upphædd, um vit bera okkum saman við fleiri aðrar kommunur.
Samanumtikið kann sigast, at Vestmanna Kommuna hevur rættiliga góð spillivatnsviðurskifti.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Niels Petersen
01.03.2017 - 11:41
Oljan > Vinna & Tøkni > Olju- og frálandavinna
Norski oljugrunnurin hevði ein vinning á heili 6,9 prosent í 2016. Tað skrivar Aftenposten.
Hetta svarar til 374 milliardir krónur, ella umleið 71.000 krónur fyri hvønn norskan íbúgva. Hetta er tó ikki tann størsti vinnningurin hjá norska oljugrunninum sigur blaðið. Í 2012 og í 2013 var vinningurin á heili 12 prosentum. So høgur hevði hann aldri verið ávur, og heldur ikki síðani.
Úrslitið í fjør er eisini ein vøkstur í mun til í 2015.
- Høvuðsleiðslan er nøgd við, at úrslitið seinastu árini hevur verið gott, sigur Øystein Olsen, sum er leiðslustjóri í Norges Bank.
Peningurin í grunninum stavar frá olju og gassframleiðsluni og hesin verður settur í partabrøv, lánsbrøv og í fastar ognir.
Aftenposten upplýsir, at norska stjórnin tók 101 milliard norskar krónur úr grunninum í 2016, til at gjalda fyri almennar útreiðslur.
- Úrslitið í 2016 var merkt av fallandi rentu fyrsta hálva árið og einum sterkum partabrævamarknaði í seinnu hálvu, sigur grunnastjórin, Yngve Slyngstad millum annað á einum tíðindafundi.
Á sama tíðindafundinum segði grunnastjórin, at tað væntandi verður sami vøkstur í 2017 og 2019, sum tað var í 2014 og í 2016.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Útivikan 2010 - eftir varðagøtuni frá Leynavatni til Vestmanna
01.06.2010
Seinasti túrurin í útivikuni 2010 byrjaði við Vágatunnilin streymoyar megin - í hvussu so er byrjaði gongutúrurin har. Nógv fóru við Bygdaleiðum úr Vestmanna, ímeðan onnur koyrdu sjálv. Tá vit fóru til gongu, vóru vit eini 80 í tali, men fleiri løgdust afturat, m.a. løgdust fleiri afturat, tá vit komu inn um Leynavatn, so útivið eini 100 mundu vit vera í tali, tá avtornaði.
Annars gekk leiðin niðan við Leynará vestarumegin, fram við Leynavatni og inn til Rættará, har vit steðgaðu á eina løtu. Síðani tóku vit okkum spakuliga niðaneftir, steðgaðu aftur á eina løtu undir Navurstungu, gingu síðani niðan við Ærgisá, og høvdu ein longri steðg við Ærgisfoss. Vit fylgdu síðani varðunum niðan á Gotursháls. Eftir ein steðg eina løtu á Goturshálsi, gingu vit mestsum hvør í sínum lagi heimeftir. Nøkur valdu at ganga út ígjøgnum Hvannadal, ímeðan tey flestu mundu fara oman Tvørbrekkur oman í Heygadal og haðani heimeftir.
Útivikan var nú yvirstaðin, men fleiri vóru tey, sum hildu, at tað átti at verið hildið áfram við gongutúrunum, kanska eina til tvær ferðir um vikuna - vónandi tekur onkur stig til at fyriskipa hesar túrar.
Vestmanna Kommuna takkar teimum, sum hava verið leiðarar á túrunum. Kommunan takkar eisini teimum, sum hava verið við, og vónar at síggja øll aftur næsta ár og sjálvandi eisini, at fleiri leggjast til - livst so spyrst.
Nakrar myndir frá túrinum:
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Mamma Mu til tey smáu
Tvær bøkur um kúnna, Mammu Mu, eru nú at fáa í bókhandlunum.
Tað er pappbókin Krákus sigur ikki! til tey smæstu børnini og myndabókin Meira ferð, mamma Mu til tey 2-5 ára gomlu.
Jujja Wieslander hevur skrivað, og Sven Nordqvist, sum eisini teknar Pettson og Findus, hevur teknað.
Mamma Mu er ein heilt serlig kúgv. Hon tímir slett ikki at vera, sum tú væntar av einari kúgv, og vinmaðurin Krákus hevur sítt stríð at minna hana á, hvat er gjørligt hjá einari kúgv, og hvat ið ikki sømir seg fyri eina kúgv. Men líka leggur Mamma Mu í, og viðhvørt so gloymir Krákus eisini, at hann er ein kráka og fer eisini at finna uppá sovorðið stuttligt.
Niesl Jákup Thomsen hevur týtt.
Krákus sigur ikki! er 18 bls. og Meira ferð, Mamma Mu er 24 bls.
Aftur


text:
Mánadagin hin 25. juli vitjar stóra ferðamannaskipið MS Zuiderdam í Runavík. Umborð eru umleið 2000 ferðafólk og manningin telur 850 fólk. MS Zuiderdam er útvið 300 metrar langt, og er sostatt størsta ferðamannaskipið, sum vitja Runavík í ár. Í sambandi við vitjanina, verður skipað fyri mentanartiltaki uttanfyri Kunningarstovuna við m.a. føroyskum tónleiki og sølutorgi. Tey, ið ynskja at selja eitthvørt á torginum, verða biðin um at seta seg í samband við Kunningarstovuna skjótast gjørligt. Heitt verður eisini á handlar, matstovur og café’ir um at hava opið, meðan skipið vitjar. Vitjanin av MS Zuiderdam fer væntandi at seta ein serligan dám á býin og restina av oynni hendan dagin. Skipið liggur við Runavíkar Havn frá kl. 8.00-15.00. Øll eru hjartaliga vælkomin at luttaka í miðbýnum hendan dagin og soleiðis vera við til at bjóða ferðafólkunum vælkomnum.
11.07.2016
MS Zuiderdam vitjar í Runavík 25. juli
- Foreldragjøld 2
- Foreldragjøld
- Runavíkar kommuna raðfestir ferðavinnu
- Joan Skibenæs kommunulækni í Skálafjarðar læknadømi
- Svimjihallarverkætlanin – kunningarsíða
- Hoyr um annan – hygg um teg sjálvan
- Fráboðan um forskúlar undir verkfallinum
- Vit ferðast ikki ígjøgnum lívið einsamøll
- Krubban
- Nýggjárshald á Skála
- Nýggárshald í Saltangará
- Bannað at brenna spillolju
- Kommunuskrivstovan og Kunningar- stovan um jólini og nýggárið
- Syngja jólini inn í Kelduni
- Loyvi til nýggársbál
- Verjugrót á Bakka
- Fjøruvegurin á løgtingsfíggjarlógini 2018
- Vatnverk í Æðuvík
- Málningaframsýning á Skála
- Ruskplássið í Oyndarfirði stongt


text:
20. oktober 2015 komu seismikkskipið Polar Empress og hjálpar-/rannsóknarskipið Sanco Sky á Vági. Skipini skulu fyribils liggja á Vági í eina tíð.
Polar Empress er 112 m. langt og 21 m. breitt. Skipið er úr Norra og varð latið eigarunum fyrr í ár. Polar Empress er seismikkskip og hevur herfyri skotið seismikk í Barentshavinum.
Sanco Sky er hjálparskip hjá Polar Empress. Sanco Sky er 73 m. langt og 13 m. breitt og er heimahoyrandi í Gibraltar.
Lesið eisini meiri á heimasíðuni hjá Vágs Havn: portofvagur.fo


text:
North2north samstarvið hjá UArctic
Føroyar, Grønland og Danmark fara upp í north2north samstarvið hjá UArctic
Tann 9. januar 2015 møttust umboð fyri føroysku, grønlendsku og donsku lærdu háskúlarnar, ið eru farnir upp í north2north samstarvsætlanina, fyri fyrstu ferð á einum fundi, ið var hildin á Roskilde Universitet. North2north samstarvið er liður í UArctic samtakinum, og umframt seks lærdar háskúlar úr danska ríkinum, taka lærdir háskúlar frá øðrum arktiskum londum eisini lut í samstarvsætlanini, ið leggur dent á skiftisvirksemi millum luttakandi útbúgvingarstovnarnar.
Útbúgvingarstovnarnir, ið taka lut í north2north ætlanini eru Aarhus Universitet, Center for Arktisk Teknologi á Danmarks Tekniske Universitet, Roskilde Universitet, Ilisimatusarfik (lærdi háskúlin í Grønlandi), Institut for Miljø- og Erhvervsøkonomi á Syddansk Universitet og Fróðskaparsetrið.
Fíggjarligur stuðul frá north2north kann veitast bæði lesandi, ið hava heimstað á einum av luttakandi stovnunum, og lesandi, ið ynskja at vitja ein av luttakandi stovnunum. Sambært danskari lóg kunnu lesandi einans sleppa undan lestrargjaldi, um ein tvílandasáttmáli er millum heima- og vertsstovnin.
- Stuðul kann veitast fulltíðarlesandi frá donskum, grønlendskum og føroyskum útbúgvingarstovnum, sum eru við í north2north samtakinum, ið ynskja at lesa á øðrum north2north stovnum, umframt at hann kann veitast lesandi frá øðrum north2north limastovnunum, ið ynskja at lesa á einum av donsku, grønlendsku ella føroysku stovnunum. Til ber eisini at søkja um stuðul til skiftisvirksemi millum stovnarnar í danska ríkinum, men í hesum føri er tað betri, um søkt verður aðrastaðni, til dømis frá Nordplus.
- Umsóknarfreistin er 15. februar 2016.
- Skiftisvirksemið skal vera millum lestrarhálvurnar um heystið 2016 og várið 2017.
- Lesandi á øllum hægri lestrarstigum kunnu søkja um stuðul (Bachelor, Master og PhD).
- Skiftisvirksemið kann vara millum eina viku (kanningarferð, luttøka á ráðstevnu ella líknandi) og eitt heilt lestrarár (skiftislesnaður), ið leggur dent á eitt arktiskt evni.
Meira kunning um north2north samstarvið og um, hvussu ein søkir um stuðul, er at finna á www.uarctic.org/north2north.
Harumframt kunnu lærarar, granskarar og onnur starvsfólk á luttakandi stovnunum søkja um stuðul til skiftisvirksemi.
- Skiftisvirksemið skal vera í 2016.
- Lærarar, granskarar og starvsfólk frá øllum north2north limastovnum kunnu søkja um stuðul til skiftisvirksemið við aðrar luttakandi stovnar.
- Til ber eisini at søkja um stuðul til skiftisvirksemi millum stovnarnar í danska ríkinum, men í hesum føri er tað betri, um søkt verður aðrastaðni, til dømis frá Nordplus.
- Umsøkjarin má hava starv á einum stovni, ið luttekur í UArctic samtakinum.
- Ongin ávís tíðarlongd er ásett fyri skiftisvirksemið, men tað skal innihalda í minsta lagi 5 dagar av undirvísing, gransking ella netverking um eitt arktiskt evni.
- Umsøkjarin hevur ábyrgd av at finna ein lærustovn at samstarva við og skal sjálv(ur) skipa fyri sjálvum skiftisvirkseminum.
- north2north kann veita í mesta lagi 1500€ í samsýning til eitt skiftisskeið, og hesin peningur kann ikki nýtast sum dagpeningur.
- Tey, ið fáa fíggjarligan stuðul, skulu senda eina stutta frágreiðing við myndum, eftir at skiftisvirksemið er lokið.


text:
Ovast sæst filmsplakatin og niðri undir eru tey bæði, leikstjórin Katrin Ottarsdóttir og høvundurin og filmsevnið Jóanis Nielsen, avmyndaði í Klingruni í Norðurlandahúsinum, tá fyrireikingarnar til filmin byrjaðu (Myndir: Pressumynd og Birgir Kruse)
Hóskvøldið 3. desember 2009 kl 20:00 frumsýnir Katrin Ottarsdóttir filmin Sporini vaksa úr orðum á Meiarínum, Tjóðpalli Føroya. Filmurin, sum lýsir Jóanes Nielsen, varir 75 min. Frumsýningin er partur av 100 ára haldinum hjá Tórshavnar kommunu.
Katrin Ottarsdóttir hevur áður gjørt filmar um listamenninar Hans Paula Olsen og Tórodd Poulsen, sum eins og Jóanes eru úr Havn. Eins og í hesum báðum førum verður nýggi filmurin Sporini vaksa úr orðum at fáa á DVD við eyka tilfari.
Katrin Ottarsdóttir um filmin:
Sporini vaksa úr orðum man vera íbirtur av mínum egnu fordómum um Jóanes. Hesin álvarsami maður, sum altíð hevur verið ein partur av býarmyndini í Havn - antin á prutli ella í djúpum tonkum við hondunum handan bak gjøgnum havnargøtur. Ivaleyst ikki ein maður, ið tók tilveruna við løttum. Og so var hann eisini yrkjari og livdi sína kommunistisku sannføring fult og heilt sum fiski- og arbeiðsmaður. Hartil vóru hansara atfinningarsomu og bersøgnu lesarabrøv og greinir ofta at lesa í bløðunum. Sjálvt um eg bara eri 4 ár yngri enn Jóanes, so tóktiskt hann mær altíð øgiliga vaksin og ræðandi í síni sannføring. Eg var vís í, at ein sóvrin sum eg, í hansara miskunnarleysu eygum, ikki hevði nakað upp á seg. Eg, ein politiskur ignorantur, gitin av tveimum inkarneraðum javnaðarfamiljum. Nei, Jóanes var bara ikki ein persónur, tú kundi fara yvir um vegin at tosa við uttan at kenna teg býttan og óvitandi um lívsins sonnu viðurskifti. Eg var eisini vís í, at vit neyvan nakrantíð fóru at hava nakað við hvønn annan at gera. Tað var eisini við skelvandi hondum at eg, sum so leingi havi verið asfaltføroyingur, fór í gongd við hendan filmin um og við tjóðskapar- og tjóðveldisføroyinginum mikla. Mundi hann fara at gjøgnumskoða mín tvørrandi intellektuella og politiska førleika og skýra filmsprojektið sum óseriøst og popput? Men samstundis eri eg so passaliga treisk, tá tað snýr seg um at gera film, at eg valdi at leypa á bláman og so síggja, hvussu leikur fór. Og eg má viðganga, at allir mínir fordómar vórðu gjørdir væl og virðiliga til skammar.Og nú er filmurin her, so eisini tit øll harúti kunna fáa høvi at læra hendan stóra mann at kenna.
Credits:
Leikstjórn, upptøka & klipping: Katrin Ottarsdóttir. Hugskot: Hugin Eide & Katrin Ottarsdóttir. Ljóðbland: Iben Haahr Andersen. Framleiðandi: Hugin Eide. Framleiðsla: Blue Bird Film © 2009. Longd: 75 minuttir (+ eykatilfar á fløgu-útgávuni). Undirtekstir: Danskir og enskir. Frumsýningar: 3. desember 2009 á Meiarínum, Tjóðpalli Føroya, í Havn. Donsk frumsýning í februar 2010 á Bryggjuni í Keypmannahavn.
Stuðlað hava:
Mentamálaráðið, Mentanargrunnur Landsins, Eik Banki, Fjølrit, Føroya Skúlabókagrunnur, Tórshavnar Kommuna.
Leinkjur:


text:
Nú nýggja landsstýrið arbeiðir við fíggjarlógaruppskoti fyri komandi ár, er avgerandi, at ynski um at styrkja brekøkið sum heild verður staðfest í ítøkiligari játtan. Munagóðu batarnir seinastu árini eiga nú at halda fram sum miðvís menning av øllum brekøkinum – eisini í serliga skipaðum miðnámi.
Serliga skipað miðnám
Við støði í ST sáttmálanum um rættindini hjá einstaklingum, ið bera brek, og við íblástri frá donsku STU-skipanini og íslendskari skipan, gjørdi ein arbeiðsbólkur í 2014 “Tilmæli um serliga skipað miðnám sum heildartilboð til ung við serligum tørvi”.
Arbeiðið við serliga skipaðum skúlatilboðum var longu byrjað m.a. við serflokki innan autismuøkið í Hoydølum og skúla-, frítíðar- og bútilboði á Rásini. Ynski var tó um at víðka um tilboðini, so fleiri kundu fáa gagn av teimum og ávikavist at styrkja um skúlapartin og bú- og frítíðarpartin við møguleika at skipa heildartilboð.
Arbeiðsbólkurin kom við ítøkiligari lýsing av og grundgevingum fyri, hvussu og hví skúla-, bú- og frítíðartilboðini eiga at verða víðkað, ment og styrkt við ítøkiligum málsetningi, mannagongd og kostnaðarætlan o.ø.
Í august í ár varð víst á, at samanlagt eru eini 34 serliga skipað tilboð á miðnámi:
- 11 innan autismuøkið í Hoydølum
- 8 á serliga skipaðari breyt á Kambsdali
- 7 á Rásini, sum eftir ætlan fer at taka næmingar inn á hvørjum ári
- 3 í Skúlanum á Trøðni - nýtt tilboð til næmingar eftir fólkaskúlan
- 5 í serflokki í Skúlanum á Fløtum - fyrireikingarflokkur til miðnám
2016 - fleiri serliga skipað tilboð
Tilmæli leggur upp til eina tilgongd við m.a. at skipa fleiri skúlatilboð á miðnámsskúlunum á Kambsdali, í Klaksvík, í Tórshavn og á Rásini í Runavík í 2016. At skipað verður mentortoymi í Klaksvík og á Kambsdali og um tørvur er, bústaðartilboð á næmingaheiminum í Klaksvík skipað sum bú- og viðgerðartilboð eftir §27 í forsorgarlógini til tey, sum ganga í skúla á Tekniska Skúla í Klaksvík.
Eisini leggur tilmælið upp til, at skipa verða frítíðartilboð eftir skúlatíð, frítíðarklubbar, og at førleikamenning av starvsfólki heldur fram.
Almannamálaráðið hevur í hesum ábyrgd av at veita og fíggja stuðuls-, frítíðar- og bústaðartilboð og Mentamálaráðið hevur ábyrgd av at veita og fíggja skúlatilboð.
Áheitan um neyðuga játtan
Føroyar hava viðurkent, at fólk við serligum tørvi skulu hava javnbjóðis rættindi eins og onnur. Yvirskipaða málið er, at øll fáa nýtt sínar gávur og førleikament seg á tí støði, tey eru á, og at fleiri føroyingar fáa eina útbúgving. Eisini við tí fyri eygað, at samfelagið hevur tørv á, at fleiri fólk luttaka á arbeiðsmarknaðinum.
Við hesum vil MBF heita á landsstýrið um at tryggja, at tey tilboð, ið longu eru byrjað, halda fram eftir tí leisti tilmælið leggur upp til, og at tilboð, ið skulu byrja í 2016, verða sett í verk. Hetta krevur, at neyðug játtan verður sett av á fíggjarlógini fyri 2016 til endamálið.